open-index/open-wikipedia-markdown huggingface dataset:
പുന്നശ്ശേരി നീലകണ്ഠശർമ്മ

കേരളത്തിലെ സാമൂഹ്യ പരിഷ്കർത്താവും, സംസ്കൃത പണ്ഡിതനും ആയിരുന്നു **പുന്നശ്ശേരി നമ്പി** എന്ന **പുന്നശ്ശേരി നീലകണ്ഠശർമ്മ**.

## ജനനം, വിദ്യാഭ്യാസം
മലബാറിലെ വള്ളുവനാടൻ താലൂക്കിൽ പട്ടാമ്പിയിൽ പുന്നശ്ശേരി ഇല്ലത്തെ നാരായണ ശർമ്മയുടെയും വരവൂർ തളിയിൽ മൂളത്ത് ഏഴിക്കറ ഇല്ലത്തു പാപ്പി മനയമ്മയുടെയും പുത്രനായി 1858 ജൂൺ 17-ാം തീയതി നീലകണ്ഠശർമ്മ ജനിച്ചു.അഞ്ചു വയസ്സായപ്പോൾ കുലഗുരുവായിരുന്ന അറങ്ങോട്ടു വാര്യർ പാരമ്പര്യമനുസരിച്ച് എഴുത്തിനിരുത്തി. അദ്ദേഹവും തൃത്താല എടവീട്ടിൽ ഗോവിന്ദ മാരാരും, കുലുക്കല്ലൂര് ഉണിക്കണ്ടവാര്യരും ആദ്യകാല ഗുരുക്കന്മാരാണ്. 

സിദ്ധരൂപം, അമരകോശം തുടങ്ങിയ പ്രാഥമിക പാഠങ്ങൾ എല്ലാം അനുക്രമം അഭ്യസിച്ചു. തുടർന്ന് കേരളവർമ്മ ഉമിത്തിരി പുന്നശ്ശേരി ഇല്ലത്തു താമസിച്ചു, നമ്പിയെ പഠിപ്പിച്ചു. കാവ്യനാടകാദികൾ, ജ്യോതിഷ ഗ്രന്ഥങ്ങൾ എന്നിവ പഠിച്ചത് അദ്ദേഹത്തിൽ നിന്നാണ്. തൃപ്രങ്ങോട്ടു കുഞ്ഞുണ്ണി മൂസ്സതിൽ നിന്ന് വ്യാകരണവും അലങ്കാര ശാസ്ത്രവും അഷ്ടാംഗഹൃദയവും മറ്റും അഭ്യസിച്ചു.

## ജീവിതം, സംഭാവനകൾ

പുന്നശ്ശേരി നീലകണ്ഠശർമ്മ സംസ്കൃതത്തിൽ അഗാധമായ പാണ്ഡിത്യം നേടിയ വ്യക്തിയായിരുന്നു. സംസ്കൃത വിദ്യാഭ്യാസം പുനരുജ്ജീവിപ്പിക്കുന്നതിനായി അദ്ദേഹം 1888-ൽ സരസ്വതോദ്യോതിനി എന്ന സംസ്കൃത പാഠശാല സ്ഥാപിച്ചു.1921-ൽ കോളേജ് ആയി ഉയർത്തപ്പെട്ട ഈ വിദ്യാലയമാണ് പട്ടാമ്പിയിലെ ഇന്നത്തെ ഗവ:സംസ്കൃതകോളേജ്.
അയിത്തവും,ജാതി വിവേചനവും ശക്തമായിരുന്ന കാലത്ത് ജാതി-മത-ലിംഗ ഭേദമന്യേ ഏവർക്കും വിജ്ഞാനം പകർന്നു കൊടുത്ത സാമൂഹ്യ പരിഷ്കർത്താവായിരുന്നു പുന്നശ്ശേരി നമ്പി
ഒരേ സമയത്തു പത്തു ശിഷ്യന്മാരെ, പത്തു വിഷയങ്ങൾ - ദുർഗ്രഹശാസ്ത്രങ്ങൾ- പഠിപ്പിച്ചിരുന്ന അസാമാന്യ പ്രതിഭയായാണു മഹാകവി പിയെ പൊലുള്ള ശിഷ്യന്മാർ നമ്പിയെക്കുറിച്ച് അനുസ്മരിക്കുന്നത്

വൈദ്യം, ജോത്സ്യം, സാഹിത്യം എന്നിവയിലും ഗ്രഹഗണിതത്തിലും ഗോള ഗണിതത്തിലും അദ്ദേഹം ഒന്നു പോലെ നിഷ്ണാതനായിരുന്നു. അദ്ദേഹം പട്ടാമ്പി പഞ്ചാംഗം പ്രസിദ്ധീകരിച്ചു . 1078ൽ ചിന്താമണിയെന്ന പേരിൽ ഒരു വൈദ്യശാലയും സ്ഥാപിച്ചു.ഗുരുനാഥൻ എന്നായിരുന്നു നമ്പി പരക്കെ അറിയപ്പെട്ടിരുന്നത്. നമ്പിക്ക് 1085ൽ തിരുവിതാംകൂർ ശ്രീമൂലം തിരുനാൾ മഹാരാജാവും സാമൂതിരി മാനവിക്രമ ഏട്ടൻ തമ്പുരാനും വീരശൃംഖല സമ്മാനിച്ചു. തൃപ്പൂണിത്തുറ വിദ്വൽസദസ്സിൽ നിന്ന് പണ്ഡിത രാജ ബിരുദവും നൽകിയിട്ടുണ്ട്.
## പുന്നശ്ശേര നമ്പിയുടെ പ്രശസ്തരായ ശിഷ്യന്മാർ
കെ.പി. നാരായണ പിഷാരോടി,പി. കുഞ്ഞിരാമൻ നായർ,പി.എസ്. അനന്തനാരായണശാസ്ത്രി,വിദ്വാൻ പി. കേളുനായർ,റ്റി.സി. പരമേശ്വരൻ മൂസ്സത്,തപോവനസ്വാമി മുതലായവരൊക്കെ പുന്നശ്ശെരി നമ്പിയുടെ ശിഷ്യഗണങ്ങളിൽ ചിലരാണ്.

## അവലംബം
 

വർഗ്ഗം:1858-ൽ ജനിച്ചവർ
വർഗ്ഗം: 1934-ൽ മരിച്ചവർ
വർഗ്ഗം:ജൂൺ 17-ന് ജനിച്ചവർ
വർഗ്ഗം:സെപ്റ്റംബർ 14-ന് മരിച്ചവർ

വർഗ്ഗം:കേരളത്തിലെ സംസ്കൃതപണ്ഡിതർ
ആർട്ടികേറിയ

തൊലി പുറത്ത് കാന്നുന്ന ചുവന്ന തടിച്ച ചൊറിച്ചിലോടു കൂടിയ അവസ്ഥയെ ആണ് **ആർട്ടികേറിയ** എന്ന് വിളികുന്നത്. സാധാരണയായി ഇവ പ്രത്യൂർജത മൂലം ആണ് ഉണ്ടാവാറ് എന്നാൽ ചുരുങ്ങിയ സന്ദർഭങ്ങളിൽ പ്രത്യൂർജത കൂടാതെയും ഇവ കാണപെടുന്നു. പ്രത്യൂർജത മൂലം ഉള്ള മിക്കവയും ആറ് ആഴ്ച്ച കൊണ്ട് തന്നെ ശമിക്കുന്നു ( അക്യൂട്ട്) എന്നാൽ പ്രത്യൂർജത കൂടാതെ ഉള്ള അവസരത്തിൽ  ഇത് 1 കൊല്ലം മുതൽ 20 കൊല്ലം വരെ നീണ്ടു നിൽക്കാം (ക്രോണിക്) .

## കാഴ്ചയിൽ
ചുവന്നു തടിച്ച ഈ പാടുകൾ ചർമത്തിൽ  എവിടെ വേണമെങ്കിലും വരാം. ഇവ ഒരു മൊട്ടുസൂചി യുടെ മൊട്ടിന്റെ വലിപ്പം മുതൽ അനേക സെന്റി മീറ്റർ വരെ വരാം.
## രോഗലക്ഷണങ്ങൾ

ആർട്ടിക്കേറിയ കാരണം ചർമ പ്രതലം തളിർത്തു വരും, ചുറ്റും ചുവന്ന പാടുകളും കാണപ്പെടും. അലർജി കാരണമായി ഉണ്ടാവുന്നതോ അല്ലാത്തതോ ആയാലും ചർമത്തിലുള്ള മാസ്റ്റ് സെല്ലുകളിൽനിന്നും ഹിസ്റ്റമിൻ പോലുള്ള രാസപദാർത്ഥങ്ങൾ പുറപ്പെടുവിക്കുന്നു. ഇതു കാരണം ചർമം തളിർത്തു വരും.

## കാരണങ്ങൾ

രോഗ കാരണത്തിനു അനുസരിച്ചു ആർട്ടിക്കേറിയ രോഗത്തെ വേർതിരിക്കാം. മരുന്നുകൾ, ഭക്ഷണം, വിവിധ പദാർത്ഥങ്ങൾ എന്നിവയടക്കം പ്രകൃതിയിലെ വിവിധ വസ്തുക്കൾ ആർട്ടിക്കേറിയയ്ക്കു കാരണമാകാം.

കോഡൈൻ, ടെക്സ്ട്രോഫീറ്റാമിൻ, ആസ്പിരിൻ, ഇബുപ്രോഫൻ, പെൻസിലിൻ, ക്ലോട്രിമസോൾ, ട്രൈകോസോൾ, സൽഫോൻഅമൈഡ്സ്, ആന്റികോൺസൽവന്റ്സ്, സിഫാക്ലോർ, ആന്റിഡയബറ്റിക് ഡ്രഗ്സ് മുതലായ മരുന്നുകളുടെ അലർജി കാരണം ആർട്ടിക്കേറിയ ഉണ്ടാകാം. 

ബ്ലാസ്റ്റോസൈറ്റോസിസ്, സ്ട്രോങ്ങിലോഡ്യാസിസ് തുടങ്ങിയ ലക്ഷണങ്ങളോടു കൂടി പാരസൈറ്റിക് ഇൻഫെക്ഷൻ കാരണവും ആർട്ടിക്കേറിയ ഉണ്ടാകാം. 

ചർമത്തിൽ ശക്തമായി ഉരച്ചതിൻറെയും ചൊറിഞ്ഞതിൻറെയും കാരണമായി പാടുകൾ വരുന്നത് ഡെർമറ്റോഗ്രാഫിക് ആർട്ടിക്കേറിയയുടെ ലക്ഷണമാണ്. ലോക ജനസംഖ്യയുടെ 4 – 5% ശതമാനം ആളുകളിലും കാണുന്ന ഈ ആർട്ടിക്കേറിയ, ഏറ്റവും കൂടുതലായി കാണപ്പെടുന്ന ആർട്ടിക്കേറിയയാണ്.  ചെറുതായി തട്ടിയാലോ, ഉറസിയാലോ, ചൊറിഞ്ഞാലോ, അടിച്ചാലോ ചർമം വീർത്തു വരും. 

വ്യായാമം ചെയ്യുക, കുളിക്കുക, ചൂടുള്ള അന്തരീക്ഷത്തിൽ നിൽക്കുക, മാനസിക സമ്മർദമുണ്ടാകുക തുടങ്ങിയ കാരണങ്ങളാൽ ഉണ്ടാകുന്ന വിയർപ്പ് കാരണം ഉണ്ടാകുന്നതാണ് കോളിനെർജിക് ആർട്ടിക്കേറിയ. ഇതുകാരണം ഉണ്ടാകുന്ന ഹൈവ്സ് സാധാരണയായി കാണുന്നതിനേക്കാൾ ചെറുതും അധികം നീണ്ടുനിൽക്കാത്തതുമാണ്.  ഈ ആർട്ടിക്കേറിയ വിവിധ രൂപങ്ങളിൽ കാണപ്പെട്ടിട്ടുണ്ട്, അവയ്ക്കു വ്യത്യസ്ത ചികിത്സകളും വേണം. 

## ചികിത്സ

ആർട്ടിക്കേറിയ അസ്വസ്ഥ ഉണ്ടാക്കുന്ന ഒരു രോഗമാണ്. എന്നാൽ മിക്ക ആർട്ടിക്കേറിയകളും ചെറുതും ദൂശ്യകരമല്ലാത്തതുമാണ്, അവയ്ക്കു ചികിത്സയും വേണ്ടി വരില്ല.  എന്നാൽ അക്യൂട്ട്, ക്രോണിക് ആർട്ടിക്കേറിയകൾക്ക് മരുന്നുകൾ നല്കാറുണ്ട്. 50 ശതമാനം ക്രോണിക് ആർട്ടിക്കേറിയകളും ഒരു വർഷംകൊണ്ട് പൂർണമായി ഭേദപ്പെടാറുണ്ട്. 

ലോററ്റാഡിൻ, ഫെക്സോഫെനാടിൻ, സെറ്റിരിസിൻ, ക്ലോർഫെനാമിൻ, ഹൈഡ്രോസൈസിൻ മുതലായ ആന്റിഹിസ്റ്റമിൻ മരുന്നുകളും, പ്രെട്നിസോലോൻ പോലുള്ള കോർട്ടിസോണുകളും ആർട്ടിക്കേറിയ ചികിത്സയ്ക്ക് നല്കാറുണ്ട്.

## അവലംബം

വർഗ്ഗം:ചർമ്മരോഗങ്ങൾ
പൃഥി - 2

ഇന്ത്യ തദ്ദേശീയമായി വികസിപ്പിച്ച മധ്യദൂര ഭൂതലമിസൈലാണ് **പൃഥി-2** . 2012 ഡിസംബർ 20, വ്യാഴാഴ്ച രാവിലെ 9.20-ന് ചാന്ദിപുരിലെ കടലിൽ സംയോജിത പരീക്ഷണ മേഖലയിൽ (ഐ.ടി.ആർ.) ചലിക്കുന്ന വിക്ഷേപിണിയിൽ നിന്നായിരുന്നു പരീക്ഷണ വിക്ഷേപണം. പ്രതിരോധ ഗവേഷണ വികസന വിഭാഗം വികസിപ്പിച്ചെടുത്ത മിസൈൽ 500 കിലോഗ്രാം യുദ്ധോപകരണങ്ങൾ സഹിതം 350 കിലോമീറ്റർ വരെയുള്ള ലക്ഷ്യസ്ഥാനത്ത് എത്തും. വാഹകശേഷി ആയിരം കിലോഗ്രാം ആയി ഉയർത്താനും കഴിയും.

ഇൻറഗ്രേറ്റഡ് ഗൈഡഡ് മിസൈൽ ഡെവലപ്‌മെൻറ് പ്രോഗ്രാം (ഐ.ജി.ഡി.എം.പി.) അനുസരിച്ച് ഇന്ത്യ വികസിപ്പിക്കുന്ന അഞ്ചു മിസൈലുകളിലൊന്നാണിത്.
## അവലംബം


വർഗ്ഗം:ഇന്ത്യ വികസിപ്പിച്ചെടുത്ത മിസൈലുകൾ
ഭരദ്വജൻ

പകരം=ഭരദ്വജൻ|ലഘുചിത്രം|400x400ബിന്ദു|ഭരദ്വജൻ
സപതർഷികളിലൊരാളായ **ഭരദ്വജമുനി** ബൃഹസ്പതിയുടെ പുത്രനാണ്.  കശ്യപൻ,  അത്രി,  വസിഷ്ഠൻ, വിശ്വാമിത്രൻ, ഗൗതമൻ, ജമദഗ്നി, **ഭരദ്വജൻ** എന്നിവരാണു സപ്തർഷികൾ.  വനവാസത്തിനു പോയ ശ്രീരാമനും കൂട്ടർക്കും അത്യാവശ്യം വേണ്ട സഹായങ്ങൾ ചെയ്തു കൊടുക്കുന്നത് ഭരദ്വജമുനിയാണ്. ആയുർവേദത്തിന്റെ ഉത്‌പത്തിയും വികാസവും പ്രതിപാദിക്കുന്ന ഐതിഹ്യങ്ങൾ ഭരദ്വജനെ പറ്റി പറയുന്നുണ്ട്.  ഭരദ്വജൻ, ആത്രി, ആത്രേയൻ, അഗ്നിവേശൻ, സുശ്രുതൻ, ചരകൻ എന്നിവരിലൂടെയാണ് ആയുർവേദം വികാസം പ്രാപിച്ചത്. പാണ്ഡവരുടേയും കൗരവരുടേയും ഗുരുനാഥനായ ദ്രോണരുടെ അച്ഛനുമാണ് ഭരദ്വജൻ. ഭരദ്വജ മഹർഷി സന്ധ്യാപൂജയ്ക്കു മുമ്പായി ഗംഗാനദിയിലേക്ക് സ്നാനം ചെയ്യാൻ പോയ നേരം ഘൃതാചി എന്ന അപ്സരസ്സ് നഗ്നയായി കുളിക്കുന്നതു കണ്ട് മഹർഷിക്കു ഇന്ദ്രിയസ്ഖലനം സംഭവിച്ചു. മഹർഷിയതു മൺപാത്രത്തിൽ(ദ്രോണം) സൂക്ഷിച്ചുവെയ്ക്കുന്നു. പിന്നീട് അതു പൊട്ടിയാണു ദ്രോണരുണ്ടായത്.
## അവലംബം

വർഗ്ഗം:ഹിന്ദു പുരാണകഥാപാത്രങ്ങൾ
സ്ട്രാഡിവാരിയസ്

thumb|250px|സ്ട്രാഡിവാരിയസ്

ഇറ്റലിയിൽ പതിനാറും പതിനേഴും നൂറ്റാണ്ടുകളിൽ ജീവിച്ചിരുന്ന സ്ട്രാഡിവാരി കുടുംബത്തിലെ അംഗങ്ങൾ, പ്രത്യേകിച്ച് അന്റോണിയോ സ്ട്രാഡിവാരി   നിർമ്മിച്ച വയലിൻ, സെല്ലോ തുടങ്ങിയ തന്ത്രിവാദ്യോപകരണങ്ങൾ പൊതുവായി **സ്ട്രാഡിവാരി** അഥവാ **സ്ട്രാഡിവാരിയസ്** എന്നറിയപ്പെടുന്നു. ഇവയോടു കിടനിൽക്കുന്ന സമാനമായ ഉൽപ്പങ്ങൾ ഇതുവരേയും ആർക്കും സൃഷ്ടിക്കാൻ കഴിഞ്ഞിട്ടില്ലെന്നു വിശ്വസിക്കപ്പെടുന്നു. അതുകൊണ്ടു തന്നെ, 'സ്റ്റ്രാഡിവാരിയസ്' എന്ന പദം ഇംഗ്ലീഷ് ഭാഷയിൽ 'അത്യന്തം വിശിഷ്ടമായ' എന്ന അർത്ഥത്തിൽ ഒരു വിശേഷണമായി പ്രചാരത്തിൽ വന്നിട്ടുണ്ടു്.

വർഗ്ഗം:ചരിത്രത്തിലെ വിശിഷ്ടവസ്തുക്കൾ
ലെസ്ലി ക്ലോഡിയസ്

ഇന്ത്യയുടെ ഇതിഹാസ ഹോക്കിതാരമായിരുന്നു **ലെസ്ലി ക്ലോഡിയസ്** (25 മാർച്ച് 1927 - 20 December 2012) 
ഹോക്കിയിൽ ഏറ്റവും കൂടുതൽ ഒളിമ്പിക് മെഡലുകളെന്ന ഗിന്നസ് റെക്കോഡ് ക്ലോഡിയസിന്റെയും ഉധംസിങ്ങിന്റെയും പേരിലാണ് രേഖപ്പെടുത്തിയിട്ടുള്ളത്.

## ജീവിതരേഖ
ഛത്തിസ്ഗഡിലെ ബിലാസ്പൂരിൽ ജനിച്ച ലെസ്ലി വാൾട്ടർ ക്ലോഡിയസ് ഇന്ത്യൻ ഹോക്കിയുടെ പ്രതാപകാലത്ത് ടീം അംഗമായിരുന്നു ക്ലോഡിയസ്. 1948(ലണ്ടൻ ), 1952(ഹെൽസിങ്കി), 1956(മെൽബൺ ) ഒളിമ്പിക്‌സുകളിൽ ഇന്ത്യ സ്വർണം നേടുമ്പോൾ ടീമിലെ കരുത്തനായ താരമായിരുന്നു ക്ലോഡിയസ്. 1960-ലെ റോം ഒളിമ്പിക്‌സിൽ വെള്ളി നേടിയ ഇന്ത്യൻ ടീമിന്റെ ക്യാപ്റ്റനുമായിരുന്നു. ധ്യാൻചന്ദിനു ശേഷം ഇന്ത്യ കണ്ട ഏറ്റവും മികച്ച ഹോക്കി താരങ്ങളിലൊരാളായാണ് ക്ലോഡിയസ് അറിയപ്പെടുന്നത്. റൈറ്റ് ഹാഫായി കളിച്ചിരുന്ന അദ്ദേഹത്തിൻറെ ഡ്രിബ്ളിങ്ങും പാസിങ്ങും അനുപമമായിരുന്നു.

1974, '78 ഏഷ്യൻ ഗെയിംസുകളിൽ ഇന്ത്യൻ ടീം മാനേജരായും കുറേക്കാലും സെലക്ടറായും പ്രവർത്തിച്ചു. 
## പുരസ്കാരങ്ങൾ
*1971ൽ പത്മശ്രീ
## അവലംബം


വർഗ്ഗം:ഇന്ത്യൻ ഹോക്കി കളിക്കാർ
വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:1927-ൽ ജനിച്ചവർ
ടി. ഷൺമുഖം

ഇന്ത്യൻ ഫുട്‌ബോൾ ടീമിലെ ഒരംഗമായിരുന്നു 'ഒളിമ്പ്യൻ' **തുളുഖാനം ഷണ്മുഖം** എന്ന **ടി. ഷൺമുഖം**(19 ജൂൺ 1920 – 13 ഡിസംബർ 2012). 1951-ലെ ഡൽഹി ഏഷ്യൻ ഗെയിംസിൽ സ്വർണമെഡൽ നേടിയ ദേശീയ ടീമിലംഗമായിരുന്ന ഈ മധ്യനിരക്കാരൻ ഹെൽസിങ്കി ഒളിമ്പിക്‌സിലും(1952) ഇന്ത്യയ്ക്കായി പങ്കെടുത്തിട്ടുണ്ട്.
## ജീവിതരേഖ
ബാംഗ്ലൂരിൽ ഗാരിസൺ ഗ്രൗണ്ടിലും പോലീസ് ഗ്രൗണ്ടിലും ബ്രിട്ടീഷുകാർ ഫുട്‌ബോൾ തട്ടുന്നതു കണ്ടാണ് കളിയിലേക്ക് ആകൃഷ്ടനായത്. ടെന്നീസ് പന്തുപയോഗിച്ചായിരുന്നു തുടക്കത്തിൽ കളി. ഷണ്മുഖത്തിന്റെ കളിക്കമ്പം ബ്രിട്ടീഷുകാരുടെ ശ്രദ്ധയൽപ്പെട്ടു.  ഓസ്റ്റിൻ ടൗൺ ഹൈസ്കൂളിലായിരുന്നു കളിയുടെ ബാലപാഠങ്ങൾ പഠിച്ച ഷണ്മുഖം, പിന്നീട് ബാംഗ്ലൂർ സീനിയർ ഡിവിഷൻ ലീഗിൽ മഹാരാജ സോഷ്യൽസ്, ബാംഗ്ലൂർ സ്റ്റുഡന്റ് ഫുട്‌ബോൾ ക്ലബ്ബ് ടീമുകൾക്കുവേണ്ടി കളിച്ചു. 1941-ൽ ബാംഗ്ലൂർ പോലീസിന്റെ സള്ളിവൻ പോലീസ് സ്‌പോർട്‌സ് ക്ലബ്ബിൽ ചേർന്നതോടെയാണ് അറിയപ്പെടുന്ന താരമായി മാറി.

കളിക്കാരനെന്ന നിലയിലും പരിശീലകനെന്ന നിലയിലും ഷണ്മുഖം കർണാടകത്തിന് സന്തോഷ് ട്രോഫി സമ്മാനിച്ചിട്ടുണ്ട്. 1944 മുതൽ 54 വരെ കർണാടക(അന്നത്തെ മൈസൂർ) സന്തോഷ് ട്രോഫി ടീമിലംഗമായി. '46ലും 52ലും മൈസൂർ ടീം സന്തോഷ് ട്രോഫി നേടുമ്പോൾ ക്യാപ്റ്റനായിരുന്നു. 1983-84ൽ കർണാടകം സന്തോഷ് ട്രോഫി നേടിയപ്പോൾ പരിശീലകനും. 1968-69ൽ കർണാടകം സന്തോഷ് ട്രോഫി നേടുമ്പോൾ സഹപരിശീലകനായിരുന്നു. പ്രശസ്ത ഗോവൻ ടീം സാൽഗോക്കറിന്റെ പരിശീലകനായി 14 വർഷം സേവനമനുഷ്ഠിച്ചു. ഈ കാലയളവിൽ സാൽഗോക്കർ ഫെഡറേഷൻ കപ്പ്, റോവേഴ്‌സ് കപ്പ്(1988), മൺമറഞ്ഞുപോയ കേരളത്തിലെ പ്രശസ്ത ടൂർണമെന്റുകളിലൊന്നായ ചാക്കോള കപ്പ്, സിക്കിമിലെ മഹാരാജ കപ്പ് എന്നിവ നേടി.

1951 ഏഷ്യാഡ് സെമിയിൽ അഫ്ഗാനിസ്താനെതിരെയാണ് ദേശീയ ജഴ്സിയിൽ അരങ്ങേറ്റം കുറിച്ചത്. ഹെൽസിങ്കി ഒളിമ്പിക്സിൽ യൂഗോസ്ലാവിയക്കെതിരെയും ബൂട്ടുകെട്ടിയിറങ്ങി. മധ്യനിരയിൽ മികച്ച കളി മികവ് പുറത്തെടുത്ത അദ്ദേഹം കളിയെ സൂക്ഷ്മമായി നിരീക്ഷിക്കുന്ന പ്രകൃതക്കാരനായിരുന്നു. പിന്നീട് കോച്ചിൻെറ കുപ്പായത്തിൽ തിളങ്ങാൻ സഹായിച്ചതും ഇതുതന്നെ. കർണാടക കോച്ചായ അദ്ദേഹം 1983-84 ൽ ടീമിന് സന്തോഷ് ട്രോഫി നേടിക്കൊടുത്തു. 1968-69 സീസണിൽ കർണാടക സന്തോഷ് ട്രോഫി നേടുമ്പോൾ അദ്ദേഹം അസിസ്റ്റൻറ് കോച്ചായിരുന്നു.

ജപ്പാനിൽ നടന്ന ഫിഫയുടെ പരിശീലകക്കളരിയിലേക്ക് എൻ.ഐ.എസ്. 1968-ൽ അയച്ച നാലു പ്രമുഖരുടെ സംഘത്തിൽ അംഗമായിരുന്നു ഷണ്മുഖം. പി.കെ.ബാനർജി, ചുനി ഗോസ്വാമി, ജർണയിൽ സിങ് എന്നിവരായിരുന്നു മറ്റു മൂന്നുപേർ.
## അവലംബം


വർഗ്ഗം:1920-ൽ ജനിച്ചവർ
വർഗ്ഗം: 2012-ൽ മരിച്ചവർ
വർഗ്ഗം:ജൂൺ 19-ന് ജനിച്ചവർ
വർഗ്ഗം:ഡിസംബർ 13-ന് മരിച്ചവർ
വർഗ്ഗം:ഇന്ത്യയിൽ നിന്നുള്ള ഒളിമ്പ്യന്മാർ
വർഗ്ഗം:ഇന്ത്യയിലെ ഫുട്ബോൾ കളിക്കാർ
ഏവിമൈമസ്

പക്ഷികളോട് വളരെ അടുത്ത സാമ്യം ഉള്ള ഒരു മിനോരപ്ടോർ വിഭാഗത്തിൽ പെട്ട ദിനോസർ ആണ് **ഏവിമൈമസ്**. അന്ത്യ ക്രിറ്റേഷ്യസ് കാലത്ത് ആണ് ഇവ ജീവിച്ചിരുന്നത്. ഫോസ്സിൽ കണ്ടു കിട്ടിയിടുള്ളത് മംഗോളിയയിൽ നിന്നും ആണ്. പേരിന്റെ അർഥം പക്ഷികളോട് സാമ്യം അല്ലെകിൽ പക്ഷികളെ അനുകരിക്കുന്ന എന്നാണ്. 

## ശരീര ഘടന
വളരെ ചെറിയ ദിനോസർ ആയ ഇവയ്ക്ക് 5 അടി മാത്രം ആയിരുന്നു. ശരീരത്തെ  അപേക്ഷിച്ച് തലയോട്ടി വളരെ ചെറുതായിരുന്നു  എന്നാൽ സാമാന്യം വലിയ തലച്ചോറും കണ്ണും ആയിരുന്നു ഇവയ്ക്ക്. 

## അവലംബം

വർഗ്ഗം:അന്ത്യ ക്രിറ്റേഷ്യസ് കാലത്തെ ദിനോസറുകൾ
വർഗ്ഗം:ഏഷ്യൻ ദിനോസറുകൾ
വില്യം ഫോക്നർ

**വില്യം കുത്ബർട്ട് ഫോക്നർ** (ജനനം - 1897 സെപ്റ്റംബർ 25, മരണം - 1962 ജൂൺ 6) അമേരിക്കയിലെ മിസിസിപ്പിയിൽ നിന്നുള്ള നോബൽ സമ്മാന ജേതാവാണ്. അദ്ദേഹം അമേരിക്കയിലെ ഏറ്റവും വലിയ എഴുത്തുകാരിൽ ഒരാളായി കരുതപ്പെടുന്നു. നോവൽ, ചെറുകഥ, കവിത, നാടകം, തുടങ്ങി ഇംഗ്ലീഷ് സാഹിത്യത്തത്തിന്റെ എല്ലാ മേഖലകളിലും തന്റെ വ്യക്തിമുദ്ര പതിപ്പിച്ചിട്ടുണ്ട്. 

ഫോക്നർ നീണ്ട, വളഞ്ഞുപുളഞ്ഞ വാചകങ്ങൾക്കും സസൂക്ഷ്മം തിരഞ്ഞെടുത്ത വാക്കുകൾക്കും പ്രശസ്തനാണ്. മറിച്ച് അമേരിക്കൻ സാഹിത്യത്തിലെ അദ്ദേഹത്തിന്റെ എതിരാളിയായ ഹെമിംഗ്‌വേ കുറുകിയ വാചകങ്ങൾക്കു പ്രശസ്തനാണ്. ജെയിംസ് ജോയ്സ്, വിർജിനിയ വുൾഫ്, മാർസൽ പ്രൌസ്റ്റ്, തോമസ് മാൻ എന്നിവരുടെ പരീക്ഷണങ്ങളുടെ പാത പിന്തുടർന്ന 1930-കളിലെ അമേരിക്കയിലെ ഏക നവീന എഴുത്തുകാരനായി അദ്ദേഹം കരുതപ്പെടുന്നു. അദ്ദേഹത്തിന്റെ എഴുത്തുകൾ ചിന്താ ധാര, പല വീക്ഷണങ്ങകോണുകളിൽ നിന്നുള്ള വിവരണങ്ങൾ, വിവിധ സമയ-കാല വ്യതിയാനങ്ങളിൽ നിന്നുള്ള വിവരണങ്ങൾ തുടങ്ങിയ സാഹിത്യ ഉപകരണങ്ങൾക്കും പരീക്ഷണങ്ങൾക്കും പ്രശസ്തമാണ്. 

## ജീവചരിത്രം
വില്ല്യം ഫോക്നർ 1897 സെപ്തംബർ 25- ന് മിസിസിപ്പിയിലെ ന്യൂ അൽബാനിയിലാണ്  ജനിച്ചത്. പിതാവ് മറി ഫാക്കറും മാതാവ് മൗഡ് ബട്ലറുമാണ്. 1929-ൽ എസ്റ്റല്ലേ ഓൾഡ്ഹാമിനെ വിവാഹം കഴിച്ചു. 1962 ജൂലൈ 6-ന് തന്റെ 64-ത്തെ വയസ്സിൽ അന്തരിച്ചു. 

## കൃതികൾ
* ദി സൗണ്ട് &ഫ്യൂറി
* ആസ് ഐ ലൈക്ക് ഡൈയിംഗ്
* സാങ്ച്വറി,
*  അബ്സലെം
* ലൈറ്റ് ഇൻ ഓഗസ്റ്റ്
* ദി മാർബിൾ ഫോൻ
* അബ്സലെം!, എ റോസ് ഫോർ എമിലി തുടങ്ങിയവയാണ്. 

## പുരസ്കാരങ്ങൾ
നോബൽ പുരസ്കാരം(1949), പുലിറ്റ്സർ പുരസ്കാരം, നാഷണൽ ബുക്ക് അവാർഡ് തുടങ്ങിയവ ലഭിച്ചിട്ടുണ്ട്.

## അവലംബം


വർഗ്ഗം:1897-ൽ ജനിച്ചവർ
വർഗ്ഗം: 1962-ൽ മരിച്ചവർ
വർഗ്ഗം:സെപ്റ്റംബർ 25-ന് ജനിച്ചവർ
വർഗ്ഗം:ജൂൺ 6-ന് മരിച്ചവർ

വർഗ്ഗം:നോബൽ സമ്മാനം നേടിയ അമേരിക്കക്കാർ
വർഗ്ഗം:അമേരിക്കൻ നോവലെഴുത്തുകാർ
വർഗ്ഗം:അമേരിക്കൻ കഥാകൃത്തുക്കൾ
വർഗ്ഗം:പുലിറ്റ്സർ പുരസ്കാര ജേതാക്കൾ
ഏഷ്യാസെറടോപ്സ്

സെറാടോപിയ എന്ന കുടുംബത്തിൽ പെട്ടവ ആണ് **ഏഷ്യാസെറടോപ്സ്**., അന്ത്യ ക്രിറ്റേഷ്യസ് കാലത്ത് ജീവിച്ചിരുന്നവയാണ് ഇവ. ഫോസ്സിൽ കണ്ടു കിട്ടിയിടുള്ളത് ചൈന, മംഗോളിയ, ഉസ്ബെക്കിസ്ഥാൻ എന്നിവിടങ്ങളിൽ നിന്നും ആണ് . 1989 ൽ ആണ് ഈ ജെനുസിനെ കുറിച്ച് ഉള്ള പഠനവും വർഗ്ഗീകരണവും ചെയ്തത്. പേരിന്റെ അർഥം മുഖത്ത് കൊമ്പുള്ള ഏഷ്യക്കാരൻ എന്നാണ്.

## ആഹാര രീതി
തത്തകളുടെ പോലെയുള്ള ഒരു ചുണ്ടായിരുന്നു ഇവയ്ക്ക്. മറ്റു സെറാടോപിയ ദിനോസറുകളെ പോലെ സസ്യഭോജി ആയ ഇവ ഇതുപയോഗിച്ച് ഇവ കോൻ, പൈൻ എന്നി സസ്യങ്ങൾ ആയിരിക്കണം ഭക്ഷിച്ചിട്ടുണ്ടാവുക എന്ന് കരുതപ്പെടുന്നു.

## അവലംബം

വർഗ്ഗം:ഏഷ്യൻ ദിനോസറുകൾ
വർഗ്ഗം:അന്ത്യ ക്രിറ്റേഷ്യസ് കാലത്തെ ദിനോസറുകൾ
വിമല കോളേജ്

തൃശ്ശൂരിലെ ചേറൂരിൽ സ്ഥിതിചെയ്യുന്ന പ്രശസ്തമായ ഒരു കലാലയമാണ് 1967-ൽ സ്ഥാപിതമായ ***വിമല കോളേജ്.*** ബിരുദ-ബിരുദാനന്തര വിദ്യാഭ്യാസത്തിന് വനിതകൾക്ക് മാത്രമായി പ്രവേശനം നൽകിയിരുന്ന കേരളത്തിലെ ആദ്യത്തെ കലാലയം കൂടിയാണ് ഈ കോളേജ്..

## ചരിത്രം
തൃശ്ശൂർ കത്തോലിക്കാ രൂപതയുടെ കീഴിലുള്ള നിർമ്മല മഠത്തിന്റെ മേൽനോട്ടത്തിൽ നടത്തി വന്നിരുന്ന തൃശ്ശൂരിലെ സെന്റ് മേരീസ് കോളേജിന്റെ വികസനത്തെത്തുടർന്ന് ഒരു വിഭാഗം വേർപ്പെടുത്തി വികസിപ്പിച്ചാണ് ചേറൂരിൽ ഈ കോളേജ് സ്ഥാപിച്ചത്. ഇവിടത്തെ പ്രധാന കോഴ്സുകൾ കോഴിക്കോട് സർവ്വകലാശാലയുമായി അഫിലിയേറ്റ് ചെയ്യപ്പെട്ടിരിക്കുന്നു. കൂടാതെ, വിവിധവിഷയങ്ങളിൽ വിദൂര പഠന കോഴ്സുകളും നടത്തി വരുന്നു. 2002-ൽ കേരളത്തിലെ ഏറ്റവും മികച്ച കോളേജിനുള്ള ആർ. ശങ്കർ പുരസ്കാരം ഈ കോളേജിനു ലഭിച്ചു. ബാംഗളൂരിലെ നാഷണൽ അസ്സെസ്സ്മെന്റ് ആന്റ് അക്രഡിറ്റേഷൻ കൗൺസിൽ ഈ കോളേജിന് പഞ്ചനക്ഷത്ര പദവി നൽകി.

## അവലംബം

വർഗ്ഗം:തൃശ്ശൂർ ജില്ലയിലെ കലാലയങ്ങൾ
വർഗ്ഗം:കേരളത്തിലെ വനിതാ കലാലയങ്ങൾ
വർഗ്ഗം:കോഴിക്കോട് സർവ്വകലാശാലക്കു കീഴിലുള്ള കലാലയങ്ങൾ
മനുക്കൾ

പുരാണങ്ങളിൽ മനുഷ്യരുടെ പിതാവായി കരുതപ്പെടുന്ന കഥാപാത്രമാണ് **മനുക്കൾ**. സ്വയംഭൂവൻ, സ്വാരോചിഷൻ, ഔത്തമി, താപസൻ, രൈവതൻ, ചാക്ഷുകൻ, വിഅവസ്വതൻ, സാവർണി, ദക്ഷസാവർണി, ബ്രഹ്മസാവർണി, ധർമ്മസാവർണി, രുദ്രസാവർണി, രൗച്യ-ദൈവസാവർണി, ഇന്ദ്രസാവർണി തുടങ്ങിയവരാണ് പതിനാല് മനുക്കൾ.  
## ഇതും കാണുക

* ആദം
* Proto-Indo-European religion, §Brothers
* മിനൊസ്, ക്രെറ്റെ രാജാവ്,, സിയൂസിൻറെയും യൂറോപ്പയുടെയും മകൻ.
* മാന്നൂസ്, ടാസിറ്റസ് ജർമ്മൻ മിത്തോളജിയിൽ മനുഷ്യത്വത്തിന്റെ പൂർവികൻ.
* മനെസ്, ലിഡിയ രാജാവ്
* Nu'u, Hawaiian mythological character who built an ark and escaped a Great Flood.
* Nüwa, goddess in Chinese mythology best known for creating mankind.
* Noah
* Ziusudra, hero of the Sumerian flood epic
* Atra-Hasis

## അവലംബം

## ഉറവിടങ്ങൾ
* 

## ബാഹ്യ ലിങ്കുകൾ
* Manu in Vedic scripture

വർഗ്ഗം:ഹിന്ദു പുരാണകഥാപാത്രങ്ങൾ
വധശിക്ഷ സ്ലോവാക്കിയയിൽ

വധശിക്ഷ നിലവിലില്ലാത്ത രാജ്യമാണ് സ്ലോവാക്കിയ. 1990-ൽ ഇവിടെ വധശിക്ഷ നിർത്തലാക്കെപ്പെട്ടു. നിയമം മൂലം നൽകാവുന്ന ഏറ്റവും കഠിനമായ ശിക്ഷ ജീവപര്യന്തം തടവാണ്. ഇതിനു മുൻപ് ചെക്കോസ്ലോവാക്യയിലും സ്ലോവാക്ക് സ്റ്റേറ്റിലും, ഓസ്ട്രിയ, ഹങ്കറിയിലും ഹങ്കറി രാജ്യത്തിലും ഭാഗമായിരുന്നപ്പോൾ ഇവിടെ വധശിക്ഷ സാധാരണമായിരുന്നു. 1989 മുതൽ സ്ലോവാക്യയിൽ നിയമപരമായി ആരെയും വധിച്ചിട്ടില്ല. 1990-കളിൽ സ്ലോവാക് രഹസ്യപ്പോലീസ് ചില കുപ്രസിദ്ധമായ രാഷ്ട്രീയക്കൊലപാതകങ്ങൾ നടത്തിയത് ഇക്കൂട്ടത്തിൽ പെടുത്തിയിട്ടില്ല.  ഇതിനു ശേഷം സർക്കാരോ സർക്കാർ ഏജൻസികളോ നിയമവിരുദ്ധമായ കൊലപാതകങ്ങൾ നടത്തിയിട്ടില്ല. 

സ്ലോവാക്യയിൽ വധിക്കപ്പെട്ട അവസാന വ്യക്തി സ്റ്റെഫാൻ സ്വിറ്റെക് (28) ആയിരുന്നു. സ്വന്തം ഭാര്യയെയും രണ്ട് പെൺ കുട്ടികളെയും ഒരു കോടാലി ഉപയോഗിച്ച് കൊന്നു എന്നതായിരുന്നു ഇയാൾ ചെയ്ത കുറ്റം. 1989 ജൂൺ 8-ന് ഇയാളെ വധിക്കുകയുണ്ടായി. ബ്രാട്ടിസ്ലാവയിൽ (ആ സമയത്ത് ചെക്കോസ്ലോവാക്യ) ആയിരുന്നു വധശിക്ഷ നടപ്പാക്കപ്പെട്ടത്.

## പശ്ചാത്തലം

ഓസ്ട്രിയൻ രാജഭരണം നിലവിലുണ്ടായിരുന്ന കാലത്ത് വധശിക്ഷ സാധാരണമായിരുന്നു. 1787-നും 1795-നുമിടയിൽ വിശുദ്ധ റോമൻ ചക്രവർത്തിയായ ജോസഫ് രണ്ടാമന്റെ കീഴിൽ വധശിക്ഷ നിർത്തലാക്കപ്പെട്ടിരുന്നു. 1918-ൽ ചെക്കോസ്ലോവാക്യ രൂപീകൃതമായശേഷവും വധശിക്ഷ നിയമവിധേയമായിരുന്നു. 1918 മുതൽ 1989 വരെ 1217 ആ‌ൾക്കാരെ നിയമത്തിന്റെ കീഴിൽ വധശിക്ഷയ്ക്ക് വിധേയമാക്കിയിട്ടുണ്ട്. 1939-നും 1945-നും ഇടയിൽ ചെക്കോസ്ലോവാക്യ വിദേശ അധീനതയിലായിരുന്നപ്പോഴും സ്ലൊവാക് സ്റ്റേറ്റ് നിലവിലുണ്ടായിരുന്നപ്പോഴും ആയിരക്കണക്കിനാൾക്കാരെ വധിച്ചിട്ടുണ്ടാവാം. ഇതിൽ ഉദ്ദേശം 1079 ആൾക്കാരെ പാൻക്രാക്ക് ജയിലിൽ ഗില്ലറ്റിൻ ഉപയോഗിച്ച് വധിക്കുകയായിരുന്നു.

ടോമാസ് ഗാറിഗ്യൂ മാസാറിക് പ്രസിഡന്റായിരുന്ന കാലത്ത് (1918–35) 16 ആൾക്കാർക്ക് വധശിക്ഷ നൽകപ്പെട്ടിട്ടുണ്ട്. ഇതിൽ നാലുപേർക്ക് സൈന്യവുമായി ബന്ധപ്പെട്ട കുറ്റങ്ങൾക്കാണ് വധശിക്ഷ നൽകിയത്. മസാറിക് വധശിക്ഷയ്ക്കെതിരായ നിലപാടെടുത്തിട്ടുണ്ട്. ഇദ്ദേഹം ധാരാളം വധശിക്ഷകൾ ഇളവു  ചെയ്തിട്ടുണ്ടത്രേ. 

## അവലംബം

## പുറത്തേയ്ക്കുള്ള കണ്ണികൾ

## ഇതും കാണുക
* വധശിക്ഷ വിവിധ രാജ്യങ്ങളിൽ

വർഗ്ഗം:വധശിക്ഷ - വിവിധ രാജ്യങ്ങളിൽ
സ്ലോവാക്കിയ
അച്ഛനും ബാപ്പയും

കെ.എസ്. സേതുമാധവൻ സംവിധാനം ചെയ്തു 1972-ൽ പുറത്തിറങ്ങിയ ഒരു മലയാളചലച്ചിത്രമാണ് ***അച്ഛനും ബാപ്പയും*** (English: Achanum Bappayum). കെ.ടി. മുഹമ്മദ് തിരക്കഥയെഴുതിയ ഈ സിനിമയിൽ മതങ്ങൾക്കതീതമായി മനുഷ്യർ ജീവിക്കുന്ന ലോകത്തെക്കുറിച്ചുള്ള സ്വപ്നമാണ് ഉള്ളത്. ആ വർഷത്തെ മികച്ച ദേശീയോദ്ഗ്രഥനചിത്രത്തിനുള്ള നർഗീസ് ദത്ത് പുരസ്കാരം നേടി. ഈ ചിത്രത്തിലെ "മനുഷ്യൻ മതങ്ങളെ സൃഷ്ടിച്ചു" എന്ന ഗാനത്തിനാണ് കെ.ജെ. യേശുദാസിന് ആദ്യമായി മികച്ച ഗായകനുള്ള ദേശീയ ചലച്ചിത്രപുരസ്കാരം ലഭിച്ചത്. ഇതേ ഗാനത്തിന് മികച്ച ഗാനരചനയ്ക്കുള്ള ദേശീയ ചലച്ചിത്ര പുരസ്‌കാരം വയലാർ രാമവർമയ്ക്കും ലഭിച്ചു.

## കഥാസംഗ്രഹം
ഭാര്യയെ കൊന്ന കുറ്റത്തിന് ശിക്ഷ അനുഭവിച്ചതിന് ശേഷം ജയിലിൽ നിന്ന് തിരിച്ചെത്തിയ കൃഷ്ണൻ എന്ന ഹിന്ദു യുവാവ് ശ്രീനാരായണ ഗുരുവിന്റെ അനുയായിയായ സഹോദരിയോടും കമ്മ്യൂണിസ്റ്റായ ഭർത്താവിനോടുമൊപ്പം താമസിക്കാൻ തുടങ്ങുന്നു. ഒരു രാത്രിയിൽ ഒരു മുസ്ലീം സ്ത്രീ അവരുടെ വീട്ടിൽ വന്ന് ഒരു നവജാത ശിശുവിനെ ഏൽപ്പിച്ചശേഷം മരിക്കുന്നു. സഹോദരി, അളിയൻ, മുസ്ലീം, ഹിന്ദു സമൂഹങ്ങൾ എന്നിവരുടെ എതിർപ്പിനെ അവഗണിച്ച് കുട്ടിയെ ദത്തെടുക്കാൻ കൃഷ്ണൻ തീരുമാനിക്കുന്നു. പെൺകുട്ടിക്ക് ഇസ്ലാം മതം പഠിക്കാനും അത് പിന്തുടരാനും അദ്ദേഹം അനുവദിക്കുന്നു. എന്നാൽ പെൺകുട്ടി വിവാഹ പ്രായമാകുകയും തന്റെ മരുമകനുമായി പ്രണയത്തിലാകുകയും ചെയ്യുമ്പോൾ അയാൾക്ക് കൂടുതൽ പ്രശ്നങ്ങൾ നേരിടേണ്ടിവരുന്നു. തുടർന്ന് നാട്ടിലുണ്ടായ പ്രശ്നങ്ങൾ വർഗ്ഗീയ സംഘർഷമായി വളരൂന്നു.

## അഭിനേതാക്കൾ

* കൃഷ്ണനായി കൊട്ടാരക്കര ശ്രീധരൻ നായർ
* മുസ്തഫയായി കെ.പി.ഉമ്മർ
* ആമിനയായി ജയഭാരതി
* മാധവനായി അടൂർ ഭാസി 
* അയ്യപ്പൻ പിള്ള
* അബ്ദുള്ളയായി ബഹദൂർ 
* ദേവദാസായി വിൻസെൻ്റ്
* ദേവദാസിന്റെ കുട്ടിക്കാലം മാസ്റ്റർ രഘു
* വിജയകുമാരി
* മീനാകുമാരി
* പാത്തുമ്മയായി ഫിലോമിന
* എം.കെ.കമലം
* ആമിനയായി ബേബി സുമതി
* ശ്രീമൂലനഗരം വിജയൻ

## പുറത്തേക്കുള്ള കണ്ണികൾ
* 
* ''അച്ഛനും ബാപ്പയും''  – മലയാളസംഗീതം.ഇൻഫോ

വർഗ്ഗം:1972-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:കെ.എസ്. സേതുമാധവൻ സംവിധാനം ചെയ്ത ചലച്ചിത്രങ്ങൾവർഗ്ഗം:വയലാർ -ദേവരാജൻ ഗാനങ്ങൾവർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾവയലാറിന്റെ ഗാനങ്ങൾകെ.ടി. മുഹമ്മദ് തിരക്കഥയെഴുതിയ ചലച്ചിത്രങ്ങൾകെ.പി. ഉമ്മർ അഭിനയിച്ച മലയാളചലച്ചിത്രങ്ങൾജയഭാരതി അഭിനയിച്ച മലയാളചലച്ചിത്രങ്ങൾകൊട്ടാരക്കര ശ്രീധരൻ നായർ അഭിനയിച്ച മലയാളചലച്ചിത്രങ്ങൾവർഗ്ഗം:
വർഗ്ഗം:കെ.ടി. മുഹമ്മദ് കഥയെഴുതിയ ചലച്ചിത്രങ്ങൾ
വർഗ്ഗം:കെ.ടി. മുഹമ്മദ് സംഭാഷണമെഴുതിയ ചലച്ചിത്രങ്ങൾ
മണ്ഡോദരി

രാമായണത്തിലെ ഒരു കഥാപാത്രമാണ് മണ്ഡോദരി. അസുരന്മാരുടെ ശില്പിയായ മയന് ഹേമ എന്ന അപ്സരസ്ത്രീയിൽ ഉണ്ടായ പുത്രിയാണ് **മണ്ഡോദരി** എന്നു പറയപ്പെടുന്നു. പഞ്ചകന്യകമാരിൽ ഒരാളായ മണ്ഡോദരി രാവണന്റെ ഭാര്യ ആണ്.

പൂർവ്വജന്മത്തിൽ മധുര എന്ന ശിവഭക്തയായിരുന്നു മണ്ഡോദരി. സോമവാരവ്രതം നോക്കി ശിവപൂജചെയ്തെങ്കിലും വിധിഹിതത്താൽ മധുര പാർവ്വതിയുടെ ശാപത്തിനിരയായി. ശാപഫലത്താൽ മണ്ടൂകമായി (തവള) പന്ത്രണ്ട് വർഷം ഒരു പൊട്ടക്കിണറ്റിൽ കിടന്നു. ശ്രീപരമേശ്വരന്റെ അനുഗ്രഹത്താൽ പന്ത്രണ്ടു വർഷങ്ങൾക്കുശേഷം തവളയ്ക്കു ശാപമോക്ഷം ലഭിച്ച് ഒരു പെൺകുഞ്ഞായി, കൂടാതെ ശ്രീമഹാദേവന്റെ വരപ്രസാദത്താൻ നിത്യകന്യകയുമായി. പൊട്ടകിണറ്റിൽ നിന്നും ഈ പെൺകുഞ്ഞിനെ മയനും ഹേമയും എടുത്തു വളർത്തി. മണ്ഡൂകം പെൺകുഞ്ഞായി മാറിയതിനാൽ മണ്ഡോദരിയെന്നു പേരിട്ടു വിളിച്ചു. അതിസുന്ദരിയായ മണ്ഡോദരിയെ ലങ്കാധിപതി രാവണൻ വിവാഹം ചെയ്തു. സീതാന്വേഷണാർത്ഥം ലങ്കയിൽ എത്തിയ ഹനുമാൻ ആദ്യമായി സുന്ദരിയായ മണ്ഡോദരിയെ കാണാൻ ഇടയായപ്പോൾ സീതയാണെന്നു തെറ്റിധരിച്ചതായി വാല്മീകി രാമായണത്തിൽ പറയുന്നുണ്ട്. രാവണനിൽ മണ്ഡോദരിയ്ക്കു ഇന്ദ്രജിത്ത്, അതികായൻ, അക്ഷകുമാരൻ എന്നിങ്ങനെ മൂന്നു പുത്രന്മാരുണ്ട്.

## അവലംബം

വർഗ്ഗം:രാമായണത്തിലെ കഥാപാത്രങ്ങൾ
വർഗ്ഗം:പഞ്ചകന്യകമാർ
ഉത്തർ‌പ്രദേശ് ക്രിക്കറ്റ് ടീം

**ഉത്തർ‌പ്രദേശ് ക്രിക്കറ്റ് ടീം** (), ഇന്ത്യൻ ആഭ്യന്തര ക്രിക്കറ്റിൽ ഉത്തർ‌പ്രദേശ് സംസ്ഥാനത്തെ പ്രതിനിധീകരിക്കുന്ന ഫസ്റ്റ്-ക്ലാസ്സ് ടീമാണ്. രഞ്ജി ട്രോഫി ടൂർണമെന്റിൽ ഒരു തവണ ഇവർ ജേതാക്കളായിട്ടുണ്ട്.

## രഞ്ജി ട്രോഫിയിലെ മികച്ച പ്രകടനങ്ങൾ

## പ്രമുഖ കളിക്കാർ
* മൊഹമ്മദ് കൈഫ്
* സുരേഷ് റെയ്ന
* സുദീപ് ത്യാഗി
* ആർ.പി. സിങ്
* പീയുഷ് ചാവ്‌ല
* ഗോപാൽ ശർമ
* ഗ്യാനേന്ദ്ര പാണ്ഡെ
* പ്രവീൺ കുമാർ
* ക്ലാരൻസ് വൂമർ

വർഗ്ഗം:ഇന്ത്യൻ ആഭ്യന്തര ക്രിക്കറ്റ് ടീമുകൾ
വധശിക്ഷ സ്ലോവേനിയയിൽ

വധശിക്ഷ നിർത്തലാക്കപ്പെട്ട രാജ്യമാണ് സ്ലൊവേനിയ. 1957-ൽ നടന്ന തൂക്കിക്കൊലയായിരുന്നു സ്ലോവേനിയയിൽ നടന്ന അവസാന വധശിക്ഷ. 1989-ൽ സ്ലോവേനിയ ഫെഡറൽ റിപ്പബ്ലിക്ക് ഓഫ് യൂഗോസ്ലാവിയയുടെ ഭാഗമായിരിക്കുമ്പോൾ തന്നെ ഇവിടെ വധശിക്ഷ നിർത്തലാക്കപ്പെട്ടിരുന്നു. സ്ലോവേനിയ 1991 ഡിസംബർ 23-ന് ജനാധിപത്യ ഭരണഘടന കൊണ്ടുവന്നപ്പോൾ വധശിക്ഷ നിർത്തലാക്കപ്പെട്ടു. 

1994 ജൂലൈ 1-ന് മനുഷ്യാവകാശങ്ങൾക്കുള്ള യൂറോപ്യൻ കൺവെൻഷന്റെ ആറാം പ്രോട്ടോക്കോൾ നിലവിൽ വന്നു. പിന്നീട് രാഷ്ട്രീയവും സിവിലുമായ അവകാശങ്ങളുടെ അന്താരാഷ്ട്ര ഉടമ്പടിയുടെ രണ്ടാം പ്രോട്ടോക്കോളും സ്ലോവേനിയ സ്വീകരിച്ചു.

## അവലംബം
* http://www.geocities.com/richard.clark32@btinternet.com/europe.html

വർഗ്ഗം:വധശിക്ഷ - വിവിധ രാജ്യങ്ങളിൽ
സ്ലോവേനിയ
മഹാരാഷ്ട്ര ക്രിക്കറ്റ് ടീം

ഇന്ത്യൻ ആഭ്യന്തര ക്രിക്കറ്റിൽ മഹാരാഷ്ട്ര സംസ്ഥാനത്തെ പ്രതിനിധീകരിക്കുന്ന ഫസ്റ്റ്-ക്ലാസ്സ് ടീമാണ് **മഹാരാഷ്ട്ര ക്രിക്കറ്റ് ടീം**. രഞ്ജി ട്രോഫിയിൽ പ്ലേറ്റ് ഗ്രൂപ്പിലാണ് ഈ ടീം ഉൾപ്പെടുന്നത്. പൂനെ നഗരത്തിലാണ് ഈ ടീമിന്റെ ആസ്ഥാനം സ്ഥിതിചെയ്യുന്നത്. മഹാരാഷ്ട്രയിൽനിന്നുള്ള മൂന്ന് ടീമുകളിൽ ഒന്നാണ് മഹാരാഷ്ട്ര ക്രിക്കറ്റ് ടീം. മുംബൈ, വിദർഭ എന്നിവയാണ് മറ്റു രണ്ട് ടീമുകൾ.
## പ്രമുഖ കളിക്കാർ
*മുനാഫ് പട്ടേൽ
*ബി.ബി. നിബാൽക്കർ
*വിജയ് ഹസാരെ
*ചേതൻ ചൗഹാൻ
*ഹൃഷികേശ് കനിത്കർ
## അവലംബം
http://www.cricinfo.com/db/NATIONAL/IND/HISTORY/

വർഗ്ഗം:ഇന്ത്യൻ ആഭ്യന്തര ക്രിക്കറ്റ് ടീമുകൾ
ഐ.ആർ.ടി.സി. ഗാർഹിക ബയോഗ്യാസ് പ്ലാന്റ്

കേരള ശാസ്ത്രസാഹിത്യ പരിഷത്തിന്റെ ഗവേഷണ കേന്ദ്രമായ ഐ.ആർ.ടി.സി. വികസിപ്പിച്ച മാലിന്യസംസ്കരണ സംവിധാനമാണ് ഐ.ആർ.ടി.സി ഗാർഹിക ബയോഗ്യാസ് പ്ലാന്റ്.  വീടുകളിൽ സൃഷ്ടിക്കപ്പെടുന്ന ജൈവമാലിന്യങ്ങൾ കമ്പോസ്റ്റിംഗ് രീതിയിൽ വിഘടിപ്പിച്ച് അതിൽ നിന്നും പാചകവാതകവും വളവും സൃഷ്ടിക്കുന്ന സാങ്കേതിക വിദ്യയാണിത്. ഈ രംഗത്ത് സാധാരണ കണ്ടുവരുന്ന ഫെറോസിമന്റ് മാതൃകയിലുള്ള പ്ലാന്റിന് പകരം ഫൈബർ റീഇൻഫോഴ്സ്ഡ് പ്ലാസ്റ്റിക്ക് (എഫ്.ആർ.പി.) ഉപയോഗിച്ച് കൊണ്ടുനടക്കാവുന്ന വിധത്തിലാണ് ഐ.ആർ.ടി.സി യുടെ പ്ലാന്റ് രൂപകല്പന ചെയ്തിട്ടുള്ളത്. കേരളത്തിൽ രൂക്ഷമായിരിക്കുന്ന മാലിന്യപ്രശ്നം പരിഹരിക്കുന്നതിനായി മാലിന്യം ഉറവിടത്തിൽ സംസ്കരിക്കുക എന്ന കാഴ്ചപ്പാടോടെ ഈ പ്ലാന്റുകൾ ഇന്ന് വ്യാപകമായി സ്ഥാപിച്ചുവരുന്നു.  പ്ലാന്റിന്റെ പ്രവർത്തനാരംഭത്തിൽ നിക്ഷേപിക്കുന്ന ചാണകത്തിൽ നിന്നും ഉത്പാദിപ്പിക്കുന്ന ബാക്ടീരിയയുടെ സഹായത്താലാണ് ഇതിൽ മാലിന്യ വിഘടനം നടക്കുന്നത്. ഇതുകൂടാതെ സ്ഥാപനങ്ങളിലെ മാലിന്യ പ്രശ്നം കൈകാര്യം ചെയ്യുന്നതിനായുള്ള സാങ്കേതിക വിദ്യയും ഐ.ആർ.ടി.സി വികസിപ്പിച്ചിട്ടുണ്ട്. 

## അവലംബം

വർഗ്ഗം:മാലിന്യസംസ്കരണം
എം. ഹക്കിംജി സാഹിബ്‌

മൂന്നാം കേരള നിയമസഭാംഗമായിരുന്നു **എം. ഹക്കിംജി സാഹിബ്‌**. തിരുവനന്തപുരം ജില്ലയിൽ കണിയാപുരത്തു 1928 ഒക്ടോബർ 24 നു ജനിച്ചു. 63-ആം വയസ്സിൽ 1991 മാർച്ച്‌ 18 നു നിര്യാതനായി. വിദ്യാർഥി ആയിരിക്കുമ്പോൾ ഇന്ത്യയുടെ സ്വാതന്ത്ര്യ സമരവുമായി ബന്ധപ്പെട്ടു പൊതു പ്രവർത്തനം ആരംഭിച്ചു. ഇന്ത്യൻ യുനിയൻ മുസ്ലിം ലീഗ് തിരുവനനന്തപുരം ജില്ല കമ്മിറ്റിയുടെ ആദ്യ പ്രസിഡൻറായി 1956ൽ രാഷ്ട്രിയ രംഗത്ത് സജീവമായി. 1957 ലെ വിമോചന സമരത്തിൽ തിരുവനനന്തപുരം ജില്ലാ സമരസമിതിയുടെ വൈസ്‌ ചെയർമാൻ എന്ന നിലയിൽ അറസ്റ്റ്‌ വരിച്ചു  21 ദിവസത്തോളം  ജയിൽ വാസം അനുഭവിച്ചു. 1957 മുതൽ 62 വരെ കേരള സംസ്ഥാന മുസ്ലിം ലീഗ് കമ്മിറ്റിയുടെ ഉപാധ്യക്ഷൻ ആയിരുന്നു. തെക്കൻ കേരളത്തിലെ ആദ്യത്തെ മുസ്ലിം ലീഗ് എം.എൽ.എ ആയി 1967-ൽ കഴക്കുട്ടത്ത് നിന്നും തിരഞ്ഞെടുക്കപ്പെട്ടു.

## അവലംബം

വർഗ്ഗം:1928-ൽ ജനിച്ചവർ
വർഗ്ഗം: 1991-ൽ മരിച്ചവർ
വർഗ്ഗം:ഒക്ടോബർ 24-ന് ജനിച്ചവർ
വർഗ്ഗം:മാർച്ച് 18-ന് മരിച്ചവർ

വർഗ്ഗം:മൂന്നാം കേരള നിയമസഭാംഗങ്ങൾ
കാർലോസ് സ്ലിം

**കാർലോസ് സ്ലിം ഹെലു** ഒരു മെക്സിക്കൻ വ്യവസായിയും നിക്ഷേപകനും, മനുഷ്യസ്‌നേഹിയുമാണ് (ജനനം, 28 ജനുവരി 1940) . 2010 മുതൽ 2013 വരെ, ഫോർബ്സ് ബിസിനസ് മാഗസിൻ സ്ലിമിനെ ലോകത്തിലെ ഏറ്റവും ധനികനായ വ്യക്തിയായി റാങ്ക് ചെയ്തിരുന്നു. ഗ്രൂപോ കാർസോ എന്ന തന്റെ കൂട്ടായ്മയിലൂടെ ഒട്ടനവധി മെക്സിക്കൻ കമ്പനികളിലുള്ള അദ്ദേഹത്തിന്റെ വിപുലമായ ഹോൾഡിംഗുകളിൽ നിന്നാണ് അദ്ദേഹം തന്റെ സമ്പത്ത് നേടിയത്. 2025 മെയ് മാസത്തിൽ, ബ്ലൂംബെർഗ് ബില്യണയേഴ്‌സ് സൂചിക അദ്ദേഹത്തെ ലോകത്തിലെ ഏറ്റവും ധനികരായ 18-ാമത്തെ വ്യക്തിയായി റാങ്ക് ചെയ്തു. ഇത് 92 ബില്യൺ യുഎസ് ഡോളർ അല്ലെങ്കിൽ മെക്സിക്കോയുടെ ജിഡിപിയുടെ ഏകദേശം 4% ആസ്തിയോടെ, അദ്ദേഹത്തെ ലാറ്റിൻ അമേരിക്കയിലെ ഏറ്റവും ധനികനായ വ്യക്തിയാക്കി മാറ്റി.

വിദ്യാഭ്യാസം, ആരോഗ്യ സംരക്ഷണം, വ്യാവസായിക ഉൽപ്പാദനം, ഗതാഗതം, റിയൽ എസ്റ്റേറ്റ്, മാധ്യമങ്ങൾ, ഖനനം, ഊർജ്ജം, വിനോദം, സാങ്കേതികവിദ്യ, റീട്ടെയിൽ, കായികം, സാമ്പത്തിക സേവനങ്ങൾ എന്നിവയുൾപ്പെടെ മെക്സിക്കൻ സമ്പദ്‌വ്യവസ്ഥയിലുടനീളമുള്ള നിരവധി വ്യവസായങ്ങളിലേയ്ക്ക് സ്ലിമ്മിന്റെ കോർപ്പറേറ്റ് കൂട്ടായ്മ വ്യാപിച്ചിരിക്കുന്നു. എന്നിരുന്നാലും, അദ്ദേഹത്തിന്റെ സമ്പത്തിന്റെ കാതൽ ടെലികമ്മ്യൂണിക്കേഷൻ മേഖലയിൽ നിന്നാണ്. അവിടെ അദ്ദേഹം അമേരിക്ക മോവിലിനെയും (ലാറ്റിൻ അമേരിക്കയിലുടനീളം പ്രവർത്തനങ്ങളുള്ളത്) മെക്സിക്കൻ കാരിയർ ടെൽസെലിനെയും സർക്കാർ ഉടമസ്ഥതയിലുള്ളതും സ്വകാര്യ കമ്പനിയുമായ ISP ടെൽമെക്സിനെയും സ്വന്തമാക്കി. സ്ലിം ഏറ്റെടുത്തതിനുശേഷം വർഷങ്ങളോളം ഈ കമ്പനി ഒരു യഥാർത്ഥ കുത്തക നിലനിർത്തിയിരുന്നു. മെക്സിക്കൻ സ്റ്റോക്ക് എക്സ്ചേഞ്ചിലെ ലിസ്റ്റിംഗുകളുടെ 40% അദ്ദേഹത്തിന്റെതാണ്. 2016 ലെ കണക്കനുസരിച്ച്, ന്യൂയോർക്ക് ടൈംസ് കമ്പനിയുടെ വോട്ടവകാശമില്ലാത്ത ഓഹരികളുടെ ഏറ്റവും വലിയ ഒറ്റ ഓഹരി ഉടമയായിരുന്നു അദ്ദേഹം. 2017 ൽ, അദ്ദേഹം തന്റെ ഓഹരികളുടെ പകുതി വിറ്റു.

## ആദ്യകാലം
1940 ജനുവരി 28 ന് മെക്സിക്കോ സിറ്റിയിൽ ലെബനനിൽ നിന്നുള്ള മരോനൈറ്റ് ക്രിസ്ത്യാനികളായ ജൂലിയൻ സ്ലിം ഹദ്ദാദിന്റെയും (ജനനം ഖലീൽ സലിം ഹദ്ദാദ് അഗ്ലമാസ്) ലിൻഡ ഹെലു ആട്ടയുടെയും മകനായി സ്ലിം ജനിച്ചു. ചെറുപ്പത്തിൽ തന്നെ ഭാവിയിൽ ഒരു ബിസിനസുകാരനാകണമെന്ന് അദ്ദേഹം തീരുമാനിച്ചു. ബിസിനസ് പാഠങ്ങൾ പിതാവിൽ നിന്നാണ് അദ്ദേഹം പഠിച്ചത്. സാമ്പത്തിക പ്രസ്താവനകൾ വിശകലനം ചെയ്യാനും വ്യാഖ്യാനിക്കാനും അടിസ്ഥാന സാമ്പത്തിക, ബിസിനസ് മാനേജ്മെന്റ്, അക്കൗണ്ടിംഗ് തത്വങ്ങൾ എന്നിവ പിതാവ് അദ്ദേഹത്തിന് പഠിപ്പിച്ചു. ബിസിനസ്സ് ചെയ്യുമ്പോൾ കൃത്യമായ സാമ്പത്തിക രേഖകൾ സൂക്ഷിക്കേണ്ടതിന്റെ പ്രാധാന്യം  ഊന്നിപ്പറയുകയും ചെയ്തു.

## അവലംബം
വർഗ്ഗം:1940-ൽ ജനിച്ചവർ

വർഗ്ഗം:ജനുവരി 28-ന് ജനിച്ചവർ
അറോറാസെറടോപ്സ്

സെറാടോപിയ എന്ന കുടുംബത്തിലെ ആദ്യ അംഗങ്ങളിൽ പെട്ട ഒരു ദിനോസർ ആണ് **അറോറാസെറടോപ്സ്**. ഇവ ജീവിച്ചിരുന്നത് തുടക്ക ക്രിറ്റേഷ്യസ് കാലത്ത് ആയിരുന്നു. ഫോസ്സിൽ കണ്ടു കിട്ടിയിടുള്ളത്ചൈനയിൽ നിന്നും ആണ്. ആർക്കിയോസെറാടോപ്സ് ആണ് അടുത്ത സാമ്യം ഉള്ള ദിനോസർ.

## പേര്
പേര്  മുഖത്ത് കൊമ്പുള്ള ദിനോസറുകളുടെ തുടകം എന്ന് അർഥം ആണ് വരിക. പേര് സൂചിപിക്കും പോലെ തന്നെ ഇവ ഈ കുടുംബത്തിലെ ആദ്യ അംഗങ്ങളിൽ ഒരാൾ ആയിരുന്നു.

## ആഹാര രീതി
തത്തകളുടെ പോലെയുള്ള ഒരു ചുണ്ടായിരുന്നു ഇവയ്ക്ക്. എന്നാൽ മറ്റു നിന്നും വ്യതസ്തമായി ഇവയുടെ ചുണ്ടും തലയും വളരെ പരന്നു ആണ് ഇരികുന്നത്. തലയോടിയുടെ നീളം 20 സെന്റി മീറ്റർ മാത്രം ആയിരുന്നു.

## അവലംബം
*You, H., Li, D., Ji, Q., Lamanna, M. and Dodson, P. (2005). "On a new genus of basal Neoceratopsian dinosaur from the Early Cretaceous of Gansu Province, China".  *Acta Geologica Sinica* 79 (5); 593-597.

വർഗ്ഗം:ഏഷ്യൻ ദിനോസറുകൾ
വർഗ്ഗം:തുടക്ക ക്രിറ്റേഷ്യസ് കാലത്തെ ദിനോസറുകൾ
വർഗ്ഗം:സെറാടോപ്‌സിയാ
ഐ ലൗ മി

ബി. ഉണ്ണികൃഷ്ണൻ സംവിധാനം ചെയ്ത് 2012-ൽ പുറത്തിറങ്ങിയ മലയാളചലച്ചിത്രമാണ് ***ഐ ലൗ മി***. ആസിഫ് അലി, ഉണ്ണി മുകുന്ദൻ, ഇഷ തൽവാർ, അനൂപ് മേനോൻ എന്നിവരാണ് പ്രധാനവേഷങ്ങളിൽ അഭിനയിച്ചിരിക്കുന്നത്. സേതുവാണ് ചിത്രത്തിന്റെ രചന നിർവ്വഹിച്ചിരിക്കുന്നത്. മറ്റൊരാളുടെ തിരക്കഥയിൽ ബി. ഉണ്ണികൃഷ്ണൻ സംവിധാനം ചെയ്ത ആദ്യചിത്രം കൂടിയാണിത്.

## അഭിനേതാക്കൾ
* ആസിഫ് അലി – പ്രേം 
* ഉണ്ണി മുകുന്ദൻ – സാവി 
* ഇഷ തൽവാർ – സമാന്ത
* അനൂപ് മേനോൻ – റാംമോഹൻ

## സംഗീതം

## അവലംബം

## പുറത്തേക്കുള്ള കണ്ണികൾ
* ''ഐ ലൗ മി''  – മലയാളസംഗീതം.ഇൻഫോ

വർഗ്ഗം:2012-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ബി. ഉണ്ണികൃഷ്ണൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:ജോജു ജോർജ് അഭിനയിച്ച ചലച്ചിത്രങ്ങൾ
സൗരാഷ്ട്ര ക്രിക്കറ്റ് ടീം

**സൗരാഷ്ട്ര ക്രിക്കറ്റ് ടീം** (), ഇന്ത്യൻ ആഭ്യന്തര ക്രിക്കറ്റിൽ ഗുജറാത്ത് സംസ്ഥാനത്തെ പ്രതിനിധീകരിക്കുന്ന ഫസ്റ്റ്-ക്ലാസ്സ് ടീമാണ്. ഗുജറാത്തിൽനിന്നുള്ള മൂന്ന് ടീമുകളിൽ ഒന്നാണ് ഇത്. ബറോഡ, ഗുജറാത്ത് എന്നിവയാണ് മറ്റ് രണ്ട് ടീമുകൾ.

## ഇപ്പോഴത്തെ ടീം
* ജയദേവ് ഷാ (c)
* ഭൂഷൻ ചൗഹാൻ
* നയൻ ദോഷി
* രവീന്ദ്ര ജഡേജ
* സാഗർ ജോഗിയാനി
* ഷിതാൻഷു കൊടാക്
* കമലേഷ് മക്വാന
* സന്ദീപ് മണിയാർ
* പ്രതീക് മേത്ത
* ചിരാഗ് പ്രതക്
* ചേതശ്വർ പുജാര
* സിദ്ധാർത്ഥ് ത്രിവേദി
* ജയദേവ് ഉനദ്കത്

വർഗ്ഗം:ഇന്ത്യൻ ആഭ്യന്തര ക്രിക്കറ്റ് ടീമുകൾ
ഹിമാചൽ പ്രദേശ്‌ ക്രിക്കറ്റ് ടീം

**ഹിമാചൽ പ്രദേശ്‌ ക്രിക്കറ്റ് ടീം**, ഇന്ത്യൻ ആഭ്യന്തര ക്രിക്കറ്റിൽ ഹിമാചൽ പ്രദേശ്‌ സംസ്ഥാനത്തെ പ്രതിനിധീകരിക്കുന്ന ഫസ്റ്റ്-ക്ലാസ്സ് ടീമാണ്. ശരത് പണ്ഡിറ്റാണ് ഈ ടീമിന്റെ നായകൻ. 2006/07 സീസണിൽ അവർ പ്ലേറ്റ് ഗ്രൂപ്പ് യോഗ്യത നേടി.

## അവലംബം
*http://www.cricinfo.com/db/NATIONAL/IND/HISTORY/
*http://www.cricketarchive.com/Archive/Events/IND/Ranji_Trophy_2006-07/Squads.html

വർഗ്ഗം:ഇന്ത്യൻ ആഭ്യന്തര ക്രിക്കറ്റ് ടീമുകൾ
കിയോമിസ് ദേറ

ജപ്പാനിലെ ക്യോത്തോയുടെ കിഴക്ക് ഭാഗത്തുള്ള ഹിഗാഷിയാമയിൽ സ്ഥിതിചെയ്യുന്ന ഒരു ബൗദ്ധക്ഷേത്രമാണ് കിയോമിസ് ദേറ (清水寺). യുനസ്‌കോയുടെ (UNESCO) ലോകപൈതൃകസ്ഥാനമായ "പുരാതന ക്യോത്തോയിലെ ചരിത്രപ്രധാനമായ സ്മാരകങ്ങളിൽ" ഒന്നാണ് ഇത്. തെളിഞ്ഞ വെള്ളം എന്ന് അർത്ഥം വരുന്ന കിയോമിസ് എന്ന പേര് വന്നത് ക്ഷേത്രവളപ്പിലെ ഓതോവ വെള്ളച്ചാട്ടത്തിൽ നിന്നാണ്.  

ഹെയ്യാൻ കാലഘട്ടത്തിൽ 798-ൽ സ്ഥാപിക്കപെട്ട ഈ ക്ഷേത്രം പലപ്പോഴായി ഭൂമികുലുക്കത്തിലും തീപിടിത്തതിലും നശിച്ചിരുന്നു. ഇന്നത്തെ നിലയിൽ നിർമ്മിച്ചത് 1633-ൽ തോക്കുഗാവ ഇയെമാത്സുവിന്റെ ശ്രമഫലമായിട്ടാണ്.

ഇവിടുത്തെ പ്രധാന പ്രതിഷ്ഠ ഭാരതത്തിൽ അവലോകിതേശ്വരനെന്ന് അറിയപെടുന്ന കാരുണ്യത്തിന്റെ മൂർത്തിമദ്ഭാവമായ കാനൊൺ (観音) ബോധിസത്ത്വമാണ്. മൂർത്തി പ്രതിഷ്ഠിച്ച പ്രധാന അറക്ക്(ഹോന്തോ) പുറത്തുള്ള വിശാലമായ വരാന്തയിൽ നിന്ന് ക്യോത്തോ നഗരം വ്യക്തമായി കാണാൻ കഴിയും. ആണിയൊന്നും ഉപയോഗിക്കാതെയാണ് നിർമ്മിച്ചതെന്നത് ഈ വരാന്തയുടെ പ്രത്യേകതയാണ്. ഇവക്കു പുറമേ ദേവ വാതിൽ, പടിഞ്ഞാറെ വാതിൽ, മണി ഗോപുരം, മൂന്നു നിലയുള്ള പഗോഡ എന്നിവയും പ്രസിദ്ധമാണ്.
## ചിത്രങ്ങൾ

File:ക്യോട്ടോയിലെ_കിയോമിസ്_ദേറയിലെ_മൂന്നുനിലയുള്ള_പഗോഡ.JPG|കിയോമിസ് ദേറയിലെ മൂന്നുനിലയുള്ള പഗോഡ


## അവലംബം

വർഗ്ഗം:ജപ്പാനിലെ ക്ഷേത്രങ്ങൾ
വർഗ്ഗം:ബുദ്ധക്ഷേത്രങ്ങൾ
വർഗ്ഗം:ജപ്പാനിലെ വിനോദസഞ്ചാരകേന്ദ്രങ്ങൾ
തിലകം ഗോപാൽ

മുൻ ഇന്ത്യൻ വോളിബോൾ ടീമിന്റെ നായകനും  മികച്ച വോളിബോൾ താരങ്ങളിലൊരാളുമായിരുന്നു **തിലകം ഗോപാൽ** (മരണം:17 ഡിസംബർ 2012).  ജമ്പ് സ്മാഷുകൾ ഇന്ത്യയിൽ അവതരിപ്പിച്ച ആദ്യകാല കളിക്കാരിലൊരാളാണ് തിലകം ഗോപാൽ.
## ജീവിതരേഖ
പതിനേഴാം വയസ്സിൽ ഹൈദരാബാദിനായി ആദ്യ ദേശീയ ചാമ്പ്യൻഷിപ്പിൽ പങ്കെടുത്ത ഗോപാൽ, മികച്ച സ്‌പൈക്കറായിരുന്നു. ഇന്ത്യയിൽ പര്യടനം നടത്തിയ യൂറോപ്യൻ ചാമ്പ്യൻ ടീം റുമാനിയക്കെതിരായ മത്സരത്തിൽ മാൻ ഓഫ് ദ മാച്ച് പുരസ്‌കാരവും നേടി. 
1962-ലെ ജക്കാർത്ത ഏഷ്യൻ ഗെയിംസിൽ വെള്ളിമെഡൽ നേടിയ ഇന്ത്യൻ ടീമിൽ അംഗമായിരുന്നു തിലകം ഗോപാൽ. ഏഷ്യൻ ഗെയിംസിനുശേഷം ഇന്ത്യയിൽ പര്യടനം നടത്തിയ സോവിയറ്റ് യൂണിയൻ ടീമിനെതിരെ ഇന്ത്യയെ നയിച്ചു. 1966-ലെ ബാങ്കോക്ക് ഏഷ്യൻ ഗെയിംസിലും ഇന്ത്യയുടെ നായകനായിരുന്നു. 1963-ലെ പ്രീ ഒളിമ്പിക് ടൂർണമെന്റിൽ വെള്ളിമെഡൽ നേടിയ ഇന്ത്യൻ ടീമിലും നിർണായകമായി.
കളിക്കുശേഷം റഫറീയിങ്ങിലേക്ക് തിരിഞ്ഞ അദ്ദേഹം 1978-ലെ കോമൺവെൽത്ത് ഗെയിംസിലെ മത്സരങ്ങൾ നിയന്ത്രിച്ചു. ആന്ധ്രപ്രദേശ് പോലീസിൽ എസ്.പിയായാണ് വിരമിച്ചത്. വോളിബോളിന് പുറമെ, മികച്ച അത്‌ലറ്റുമായിരുന്നു ഗോപാൽ. 400 മീറ്ററിൽ അദ്ദേഹം സ്ഥാപിച്ച 50.20 സെക്കൻഡിന്റെ ആന്ധ്ര പോലീസ് റെക്കോഡ് 30 വർഷങ്ങൾക്കുശേഷം നിലനിന്നു.

## പുരസ്കാരങ്ങൾ
*ഇന്ത്യയിൽ പര്യടനം നടത്തിയ യൂറോപ്യൻ ചാമ്പ്യൻ ടീം റുമാനിയക്കെതിരായ മത്സരത്തിൽ മാൻ ഓഫ് ദ മാച്ച് പുരസ്‌കാരം
## അവലംബം


വർഗ്ഗം:1941-ൽ ജനിച്ചവർ
വർഗ്ഗം: 2012-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:ഡിസംബർ 17-ന് മരിച്ചവർ

വർഗ്ഗം:വോളിബാൾ താരങ്ങൾ
റിപ്പബ്ലിക്കൻ പാർട്ടി

വടക്കേ അമേരിക്കയിൽ1854-ൽ അടിമത്തവിരുദ്ധപ്രസ്ഥാനത്തിന്റെ തുടർച്ചയായി രൂപം കൊണ്ട രാഷ്ട്രീയ പാർട്ടിയാണ് **റിപ്പബ്ലിക്കൻ പാർട്ടി**. ജി.ഓ.പി അഥവാ ഗ്രാൻഡ് ഓൾഡ് പാർട്ടി എന്നും അറിയപ്പെടുന്നു. ഇതേ വരെ 18 രാഷ്ട്രപതിമാരാണ് ഈ പാർട്ടിയിൽ നിന്ന് അമേരിക്കയിൽ തെരഞ്ഞെടുക്കപ്പെട്ടിട്ടുള്ളത്. ഡോണൾഡ് ട്രംപ് ആണ് ഏറ്റവും ഒടുവിലത്തെ രാഷ്ട്രപതി.

 റിപ്പബ്ലിക്കൻ പാർട്ടിയുടെ ഇപ്പോഴത്തെ രാഷ്ട്രീയ നിലപാട് പൊതുവിൽ അമേരിക്കൻ കൺസർവേറ്റിസം (അമേരിക്കൻ യാഥാസ്ഥിതികത്വം) എന്നറിയപ്പെടുന്നു. ഡെമോക്രാറ്റിക് പാർട്ടിയുടെ ലിബറൽ വാദത്തിൽ (ഉല്പതിഷ്ണുവാദം) നിന്നും വ്യത്യസ്തമാണ് റിപ്പബ്ലിക്കൻ നിലപാടുകൾ.

## അവലംബം


## പുറത്തേയ്ക്കുള്ള കണ്ണികൾ

* Republican National Committee&nbsp;– Official website
* Senate Republican Conference
* House Republican Conference
* National Republican Senatorial Committee
* National Republican Congressional Committee
* Republican Governors Association
* Republican State Leadership Committee 
* National Black Republican Association 
* Republicans Abroad International
* Young Republican National Federation
* College Republican National Committee
* 2008 National Platform  (PDF), *HTML version
* 2004 National Platform
* 

വർഗ്ഗം:അമേരിക്കൻ രാഷ്ട്രീയം
വെട്ടിത്താളി

**പന്നിത്താളി**, **മരവെട്ടിത്താളി** എന്നെല്ലാം അറിയപ്പെടുന്ന ചെറിയ ഒരു മരമാണ് **വെട്ടിത്താളി**. 

## അവലംബം

## പുറത്തേക്കുള്ള കണ്ണികൾ
* http://envis.frlht.org/distrimaps/?plant_id=7252  കാണുന്ന ഇടങ്ങൾ

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:കേരളത്തിലെ സസ്യജാലം
കർമ്മയോദ്ധാ

മേജർ രവി രചനയും സംവിധാനവും നിർവ്വഹിച്ച് 2012-ൽ പുറത്തിറങ്ങിയ മലയാളചലച്ചിത്രമാണ് ***കർമ്മയോദ്ധാ***. മോഹൻലാൽ ആണ് ചിത്രത്തിലെ കേന്ദ്രകഥാപാത്രത്തെ അവതരിപ്പിച്ചിരിക്കുന്നത്.

## അഭിനേതാക്കൾ
* മോഹൻലാൽ – മാധവമേനോൻ (മാഡ് മാഡി)
* മുരളി ശർമ്മ – ഖയിസ് ഖന്ന
* ഐശ്വര്യ ദേവൻ
* ആശ ശരത് – മാഡിയുടെ ഭാര്യ
* ബിനീഷ് കോടിയേരി – മനു
* രാജീവ് പിള്ള – എ.സി.പി. കെ. ടോണി
* ഡോ. റോണി – കമ്മീഷണർ
* മാളവ്യ – ദിയ
* കണ്ണൻ പട്ടാമ്പി – തെങ്കാശി ശെൽവം
* റിയാസ് ഖാൻ – സാത്താൻ സണ്ണി
* സുധീർ കരമന – അനൂബ്
* സുകുമാരി – മാഡിയുടെ അമ്മ

## സംഗീതം

## പുറത്തേക്കുള്ള കണ്ണികൾ
* ''കർമ്മയോദ്ധാ''  – മലയാളസംഗീതം.ഇൻഫോ

വർഗ്ഗം:2012-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:മേജർ രവി സംവിധാനം ചെയ്ത ചലച്ചിത്രങ്ങൾ
ചില്ലർ പാർട്ടി

2011-ൽ പുറത്തിറങ്ങിയ ഹിന്ദി ചലച്ചിത്രമാണ് **ചില്ലർ പാർട്ടി** . നിതെഷ് തിവാരിയും വികാസ് ബഹലും കൂടിയാണ് ഈ ചിത്രത്തിന്റെ സം‌വിധാനം നിർ‌വ്വഹിച്ചത്.

## അഭിനേതാക്കൾ
* ഇർഫാൻ ഖാൻ 
* സനത് മേനോൻ 
* രോഹൻ ഗ്രോവർ 
* നമ ജെയിൻ 
* ആരവ് ഖന്ന
* വിശേഷ്‌ തിവാരി 
* ചിന്മായ് ചന്ദ്രന്സുഹ്
*  വേദന്ത് ദേശായി
* ദിവിജ് ഹണ്ട
## പുരസ്കാരങ്ങൾ
* 2011 - ദേശീയ ചലച്ചിത്രപുരസ്കാരം - മികച്ച കുട്ടികളുടെ ചലച്ചിത്രം

## പുറത്തേക്കുള്ള കണ്ണികൾ
* 

വർഗ്ഗം:2011-ൽ പുറത്തിറങ്ങിയ ഹിന്ദി ചലച്ചിത്രങ്ങൾ
വർഗ്ഗം:കുട്ടികളുടെ ചലച്ചിത്രങ്ങൾ
ആർ. ലോപ

ലഘുചിത്രം|ലോപാമുദ്ര രേണുക
ഒരു മലയാള കവയിത്രിയാണ് ലോപാമുദ്ര **.** കേന്ദ്ര സാഹിത്യ അക്കാദമി യുവസാഹിത്യകാരന്മാർക്കായി ഏർപ്പെടുത്തിയ 'യുവ' പുരസ്‌കാരത്തിന് 2012-ൽ ഇവർ അർഹയായിട്ടുണ്ട്.

## ജീവിതരേഖ
ഹരിപ്പാട് നെടുംചേരിൽ പരേതനായ എൻ മുരളീധരന്റെയും ആയാപറമ്പ് കൊട്ടാരത്തിൽ രേണുകയുടെയും മകളായി, 1978 ൽ  ആലപ്പുഴ ജില്ലയിലെ ഹരിപ്പാട് ജനിച്ചു. അധ്യാപകനും പണ്ഡിതനും ഹരികഥാകാരനുമായ മുത്തശ്ശൻ ആർ .കെ.കൊട്ടാരത്തിലിന്റെ ഒപ്പം വളർന്നു. 2000 ൽ മാവേലിക്കര ബിഷപ് മൂർ കോളജിൽ എംഎയ്ക്കു പഠിക്കുമ്പോൾ മനസ്സ്  എന്ന കവിതയ്ക്ക്  മാതൃഭൂമി വിഷുപ്പതിപ്പ് ഒന്നാം സമ്മാനം ലഭിച്ചു . തുടർന്ന്  മുഖ്യധാരാ ആനുകാലികങ്ങളിൽ  കവിതകൾ എഴുതിക്കൊണ്ടിരിക്കുന്നു . 34 കവിതകൾ അടങ്ങിയ പരസ്പരം എന്ന കവിതാ സമാഹാരത്തിന്  കേന്ദ്ര സാഹിത്യ അക്കാദമി യുവ അവാർഡ്  ലഭിച്ചു . ഹരിപ്പാട് ഗേൾസ് ഹയർ സെക്കൻഡറി സ്കൂളിൽ ഇംഗ്ലീഷ് അദ്ധ്യാപികയാണ്. ഷേക്സ്പിയറുടെ ചില ഗീതകങ്ങൾ മലയാളത്തിലേയ്ക്ക് വിവർത്തനം ചെയ്തിട്ടുണ്ട്.
## കൃതികൾ
*പരസ്പരം (കവിതാ സമാഹാരം)
*വൈക്കോൽ പാവ (കവിതാ സമാഹാരം)
## പുരസ്കാരങ്ങൾ
* 2012- കേന്ദ്ര സാഹിത്യ അക്കാദമി യുവസാഹിത്യകാരന്മാർക്കായി ഏർപ്പെടുത്തിയ 'യുവ' പുരസ്‌കാരം
* 2017- ഒ.വി. വിജയൻ സ്മാരക പുരസ്കാരം- വൈക്കോൽ പാവ (കവിതാ സമാഹാരം)
* 2018 ഇടശ്ശേരി അവാർഡ് 
*
* 2001 കുഞ്ചുപിള്ള സ്മാരക അവാർഡ്
* 2002- വി.ടി. കുമാരൻ മാസ്റ്റർ പുരസ്‌കാരം
* 2003-ഗീത ഹിരണ്യൻ സ്മാരക അങ്കണം അവാർഡ്
* 2009- തപസ്യയുടെ ദുർഗാദത്ത പുരസ്‌കാരം
* 2011- മുതുകുളം പാർവതിയമ്മ അവാർഡ്
* 2012- തുഞ്ചൻ സ്മാരക അവാർഡ്
* മാതൃഭൂമി 2000-ത്തിൽ യുവകവികൾക്കായി നടത്തിയ മത്സരത്തിൽ ഒന്നാംസമ്മാനം

## അവലംബം

## പുറം കണ്ണികൾ
*മുത്തച്ഛന്റെ കൈപിടിച്ചുവന്ന കവയിത്രി 
*ലോപിച്ചു പോകാത്ത കവിത(അഭിമുഖം) 
വർഗ്ഗം:മലയാളകവികൾ
വർഗ്ഗം:കേന്ദ്ര സാഹിത്യ അക്കാദമിയുടെ യുവസാഹിത്യ പുരസ്‌കാരം ലഭിച്ചവർ
ഹിറോഗ്ലിഫ്

അതിപുരാതനമായ ചില ലിപിവ്യവസ്ഥകളെയാണു് **ഹിറോഗ്ലിഫുകൾ** എന്നു വിളിയ്ക്കുന്നതു്. *വിശുദ്ധമായ എഴുത്ത്* എന്നാണ് ഈ ഗ്രീക്ക് പദത്തിന്റെ അർത്ഥം. ഏറ്റവും പ്രശസ്തമായ ഹിറോഗ്ലിഫ് ചിഹ്നങ്ങൾ ഈജിപ്തിലെ ഹിറോഗ്ലിഫുകളാണു്. അതുകൂടാതെ വേറെയും ഹിറോഗ്ലിഫുകൾ നിലവിലുണ്ടായിരുന്നു.

## അവലംബം

വർഗ്ഗം:ലിപികൾ
ബാവുട്ടിയുടെ നാമത്തിൽ

രഞ്ജിത്തിന്റെ തിരക്കഥയിൽ ജി.എസ്. വിജയൻ സംവിധാനം ചെയ്ത് 2012-ൽ പുറത്തിറങ്ങിയ മലയാളചലച്ചിത്രമാണ് ***ബാവുട്ടിയുടെ നാമത്തിൽ***. മമ്മൂട്ടിയാണ് ബാവുട്ടി എന്ന കേന്ദ്രകഥാപാത്രത്തെ അവതരിപ്പിച്ചിരിക്കുന്നത്. കാവ്യ മാധവൻ, ശങ്കർ രാമകൃഷ്ണൻ, കനിഹ, റിമ കല്ലിങ്കൽ, വിനീത് എന്നിവർ മറ്റ് പ്രധാനവേഷങ്ങളിൽ അഭിനയിച്ചിരിക്കുന്നു. കാപ്പിറ്റോൾ തീയറ്ററിന്റെ ബാനറിൽ രഞ്ജിത്ത് തന്നെയാണ് ചിത്രം നിർമ്മിച്ചത്.

## അഭിനേതാക്കൾ
* മമ്മൂട്ടി – ബാവുട്ടി
* കാവ്യ മാധവൻ – വനജ
* ശങ്കർ രാമകൃഷ്ണൻ – സേതു
* കനിഹ – മറിയം
* റിമ കല്ലിങ്കൽ – നൂർജഹാൻ
* വിനീത്
* സുധീഷ്
* ഹരിശ്രീ അശോകൻ
* മാമുക്കോയ

## സംഗീതം

## പുറത്തേക്കുള്ള കണ്ണികൾ
* ''ബാവുട്ടിയുടെ നാമത്തിൽ''  – മലയാളസംഗീതം.ഇൻഫോ

വർഗ്ഗം:2012-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ജി.എസ്. വിജയൻ സംവിധാനം ചെയ്ത ചലച്ചിത്രങ്ങൾ
വാർഷികം

ഒരു കാര്യം നടന്നതിനു ശേഷം ഒന്നോ അതിലധികമോ വർഷം പൂർത്തീകരിച്ച ദിവസത്തെ സൂചിപ്പിക്കുന്ന പദമാണ് **വാർഷികം**. ജനനത്തിന്റെയോ, മരണത്തിന്റെയോ,വിവാഹത്തിന്റെയോ വാർഷികങ്ങൾ ഉദാഹരണം. ഒരു പ്രസ്ഥാനമോ, സംഘടനയോ രൂപീകരിച്ച്തിന്റെയോ, ശ്രദ്ധേയമായ അപകടമോ, ദുരന്തമോ സംഭവിച്ചതിന്റെയോ ഒക്കെ വാർഷികങ്ങൾ അതതിന്റെ സ്വഭാവമനുസരിച്ച് ആഹ്ലാദത്തോടെയോ, ദുഃഖത്തോടെയോ ആചരിക്കപ്പെടുന്നു. ഇതിൽ  10, 25,50,75,100 എന്നിങ്ങനെയുള്ള കാലയളവുകൾക്ക് -വാർഷികങ്ങൾക്ക് - പതിവിലേറെ പ്രാധാന്യം ലഭിക്കാറുണ്ട്. 

മലയാളം വിക്കിപീഡിയ രൂപീകരിച്ചതിന്റെ പത്താം വാർഷികം 2012 ഡിസംബർ 21ന്  ആണ്. പത്താം വാർഷികം വിവിധ പരിപാടികളോടെ 2012 ഡിസംബർ 8 മുതൽ, 2013 ഫെബ്രുവരി 8 വരെ ആഘോഷിക്കുന്നു.

വർഗ്ഗം:കാലഗണന
വർഗ്ഗം:വാർഷികങ്ങൾ
പെഡ്രോ പരാമോ

ഹുവാൻ റുൾഫോ എന്ന ലാറ്റിനമേരിക്കൻ എഴുത്തുകാരൻ എഴുതിയ ഒരു ലഘു നോവലാണു് **പെഡ്രോ പരാമോ**. 1955-ൽ പുറത്തിറങ്ങിയ ഈ പുസ്തകം സ്പാനിഷ് ഭാഷയിലാണു് രചിക്കപ്പെട്ടത്. മാജിക്കൽ റിയലിസം സമർത്ഥമായി സന്നിവേശിപ്പിച്ച ഒരു നോവൽ എന്ന നിലയിൽ ഈ നോവൽ ശ്രദ്ധയാകർഷിച്ചിരുന്നു. ഈ നോവൽ രണ്ടു തവണ ഇംഗ്ലീഷ് ഭാഷയിലേക്ക് തർജ്ജമ ചെയ്യപ്പെട്ടിട്ടുണ്ട്. നോവലിൽ ജുവാൻ പ്രെസിയാഡോ എന്നയാൾ ആയിടെ മരണപ്പെട്ട തന്റെ അമ്മയുടെ ജന്മനാടായ കൊമാലയിലേക്ക് തന്റെ അച്ഛനെ കണ്ടുപിടിക്കാനായി യാത്ര നടത്തി അവിടെ എത്തിച്ചേർന്നപ്പോൾ കണ്ടത് ഒരു പ്രേതനഗരത്തെയായിരുന്നു. തുടക്കത്തിൽ യാതൊരു സ്വീകാര്യതയും ലഭിക്കാത്ത ഈ നോവൽ ആദ്യ നാലുവർഷത്തിൽ 2000 കോപ്പി മാത്രമാണ് വിറ്റത്. പിന്നീട് മുപ്പതിലേറെ ഭാഷകളിലേക്ക് വിവർത്തനം ചെയ്യപ്പെട്ട ഈ നോവൽ അമേരിക്കയിൽ മാത്രം പത്തുലക്ഷത്തിലേറെ കോപ്പി വിറ്റഴിഞ്ഞു. മാർകേസിനെ സ്വാധീനിച്ച ഗ്രന്ഥങ്ങളിൽ ഒന്നാണിത്. 

മലയാളത്തിലേക്ക് ഈ നോവൽ  പരിഭാഷ ചെയ്തത് വിലാസിനി ആണു്.
വർഗ്ഗം:സ്പാനിഷ്‌ നോവലുകൾ
ദബാംഗ്

2010-ൽ പുറത്തിറങ്ങിയ  ഹിന്ദി ചലച്ചിത്രമാണ് **ദബാംഗ്**.  ഈ ചിത്രത്തിലെ പ്രധാന കഥാപാത്രതെ അവതരിപ്പിച്ചിരിക്കുന്നത് സൽമാൻ ഖാൻ ആണ്. അഭിനവ് കശ്യപ് സംവിധാനം ചെയ്ത ഈ ചിത്രം നിർമ്മിച്ചത് മലൈക അറോറയും അർബാസ് ഖാൻ പ്രൊഡക്ഷന് കീഴിൽ അർബാസ് ഖാനും, ശ്രീ അഷ്ടവിനായക് സിനി വിഷൻ ലിമിറ്റഡിന് കീഴിൽ ധില്ലിൻ മേത്തയും ചേർന്നാണ്.

## അവലംബം

വർഗ്ഗം:2010-ൽ പുറത്തിറങ്ങിയ ഹിന്ദി ചലച്ചിത്രങ്ങൾ
ഗയിറ്റാനോ ഡോനിസെറ്റി

ഇറ്റാലിയൻ സംഗീതജ്ഞനായ **ഗയിറ്റാനോ ഡോനിസെറ്റി** 1797 നവംബർ 29-ന് വടക്കൻ ഇറ്റലിയിലെ ബെർഗാമോയിൽ ജനിച്ചു. ബോളോഗ്നയിൽ പോയി ഉപരിപഠനം നടത്തി. 1822 മുതൽ 1838 വരെ നേപ്പിൾസിലായിരുന്നു. 1838-ൽ ഇദ്ദേഹത്തിന്റെ പൊല്യൂറ്റോ എന്ന ഓപ്പറ നെപ്പോളിയൻ ഭരണകൂടം നിരോധിച്ചു. തുടർന്ന് ഇദ്ദേഹം പാരിസിലെത്തി. അവിടെ വച്ച് പൊല്യൂറ്റോയുടെ പരിഷ്കരിച്ച രൂപമായലെ മാർട്ടിയേഴ്സ് (1840) അവതരിപ്പിച്ചു ശ്രദ്ധേയനായി. 1842 മുതൽ പാരിസിലും വിയന്നയിലുമായി മാറിമാറി താമസിച്ചു. 

## പ്രധാനപ്പെട്ട ഓപ്പറകൾ

എന്റിക്കോഡി ബോർഗോഗ്നയാണ് ആദ്യത്തെ ഓപ്പറ (1828). തുടർന്ന് ഇരുപത്തഞ്ചോളം ഓപ്പറകൾ സംവിധാനം ചെയ്യുകയുണ്ടായി. അവയിൽ പ്രധാനപ്പെട്ടവ 
*ലു ക്രേഷ്യ ബോർഗിയ (1833) 
*ലാ ഫാവോറ്റി (1840) 
തുടങ്ങിയവയാണ്. അത്ര ഉദാത്തമല്ലെങ്കിലും കാല്പനിക ഭാവമാർന്ന ഈണങ്ങൾ കൊണ്ട് പ്രശസ്തമായ മറ്റു രണ്ടു ഓപ്പറകളാണ് 
*മറിയ സ്റ്റ്യു യാർഡ (1834)
*റോബർട്ടോ പെറ്യൂക്സ് (1837)  
റോസിനി, ബെല്ലിനി എന്നിവരോടൊപ്പം സമകാലിക ഓപ്പറാവേദി അടക്കി വാണിരുന്ന ഒരു സംഗീത പ്രതിഭയാണ് ഇദ്ദേഹം. 1848 ഏപ്രിൽ 8-ന് ഇദ്ദേഹം അന്തരിച്ചു.

## അവലംബം
*http://www.donizettisociety.com/donizettilife.htm
*http://www.last.fm/music/Gaetano+Donizetti

വർഗ്ഗം:1797-ൽ ജനിച്ചവർ
വർഗ്ഗം: 1848-ൽ മരിച്ചവർ
വർഗ്ഗം:നവംബർ 29-ന് ജനിച്ചവർ
വർഗ്ഗം:ഏപ്രിൽ 8-ന് മരിച്ചവർ
പുരാണങ്ങളിലെ പ്രസിദ്ധമായ നദികൾ

വിവിധ കാലഘട്ടങ്ങളിലായി എഴുതപ്പെട്ടിട്ടുള്ള ഭാരതീയമായ പുരാണങ്ങളിലും മറ്റു കൃതികളിലുമായി പല നദികളെപ്പറ്റിയും പരാമർശിച്ചിട്ടുണ്ടു്. അവയിൽ ചിലതു് യഥാർത്ഥത്തിൽ നിലവിലുണ്ടായിരുന്നതോ ഇപ്പോഴും ഉള്ളവയോ ആണു്. മറ്റു ചിലതാകട്ടെ, ഭാവനാസൃഷ്ടികളും. ഈ ലേഖനത്തിൽ അത്തരം നദികളിൽ പ്രധാനപ്പെട്ടവയെക്കുറിച്ച് സൂചിപ്പിക്കുന്നു:

# ഗംഗ
# സിന്ധു
# സരസ്വതി
# യമുന
# പൂർണ്ണ
# നിള
# കാളിന്ദി
# കാവേരി
# നർമ്മദ
# തുംഗഭദ്ര
# കൃഷ്ണ
# ഗോദാവരി
# സുവർണ്ണരേഖ
# ഗന്ധകി
# അളകനന്ദ
# ഭാഗീരഥി
# ചമ്പൽ
# കാളി
# ഗോമതി
# ചിത്രരഥ
# ധൃതമതി
# ജംബു
# കുമദ്വതി
# പൂർണ്ണാശ
# കൃതമാല
# ലോഹിത്യ
# കൃഷ്ണവേണി
# ചന്ദ്രമാ
# ഓഘവതി
# ഹ്ലാദിനി
# ജ്യോതിരഥ
# ലങ്ഗാളിനി

വർഗ്ഗം:പുരാണപ്രസിദ്ധമായ നദികൾ
കുറ്റിവിഴാൽ

**കിരിതീ**, **കീരിത്തീ** എന്നെല്ലാം അറിയപ്പെടുന്ന നാലു മീറ്ററോളം പൊക്കം വയ്ക്കുന്ന ഒരു ചെറിയ വൃക്ഷമാണ് **കുറ്റിവിഴാൽ**. . ഇന്തോമലേഷ്യയിലും പാകിസ്താനിലും പശ്ചിമഘട്ടത്തിൽ എല്ലായിടത്തും കണ്ടുവരുന്നു. ഇല ഇന്ത്യയിൽ പലയിടത്തും കറിവയ്ക്കാൻ ഉപയോഗിക്കുന്നു. തടി വിറകിനു കൊള്ളാം. പൂവും തടിയും മൽസ്യബന്ധനത്തിന് വിഷമായി ഉപയോഗിക്കാറുണ്ടത്രേ. പൂക്കളിൽ നിന്നും കിരിത്തിക്വിനോൺ എന്നൊരു ക്വിനോൺ വേർതിരിച്ചെടുത്തിട്ടുണ്ട്.

## മറ്റു ഭാഷകളിലെ പേരുകൾ
Common name: Wild Berry • Hindi: Kramighana phal • Mizo: Arngen • Marathi: Atki • Tamil: Vamarai, Kriti • Malayalam: ക്രിതി Kiriti • Kannada: Manimundan • Bengali: Ramjani • Assamese: Sesu, Awuapat 
*(ഇന്റർനെറ്റിലെ പലയിടത്തുനിന്നും ശേഖരിച്ച പേരുകളാണിവ, തെറ്റുകളുണ്ടായേക്കാം)*

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* http://www.theplantlist.org/tpl/record/tro-22000833 
* കൂടുതൽ വിവരങ്ങൾ
* http://www.efloras.org/florataxon.aspx?flora_id=2&taxon_id=200016852
* http://pilikula.com/botanical_list/botanical_name_m/maesa_indica.html 

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
കാരവണ്ട്

ചെറിയ മുള്ളുകളുള്ള കറുത്ത വണ്ടുകളാണ് **കാരവണ്ടുകൾ** (Dicladispa armigera). ഇവയുടെ പുഴുക്കൾ ഇലയ്ക്കകത്തിരുന്ന് ഹരിതകം കാർന്നുതിന്നു നശിപ്പിക്കുന്നു. തണ്ടു തുരപ്പൻ കഴിഞ്ഞാൽ നെൽകൃഷിക്ക് ഏറ്റവും നാശമുണ്ടാക്കുന്ന ഒരു കീടമാണ് കാരവണ്ട്. 

നെൽകൃഷിക്ക് കാരവണ്ട് ബാധിക്കുന്നതു കുറയ്ക്കാൻ വയൽ വരമ്പിലെ കളകൾ നീക്കം ചെയ്യുന്നതിലൂടെ സാധിക്കും. 

## അവലംബം

വർഗ്ഗം:കീടങ്ങൾ
കതിർവെട്ടിപ്പുഴു

ഇളമ്പച്ച കലർന്ന റോസ് നിറത്തിലുള്ള പുഴുക്കളാണ് **കതിർവെട്ടിപ്പുഴു** (Rice ear-cutting caterpillar).. Noctuidae കുടുംബത്തിൽപ്പെടുന്ന ഒരു നിശാശലഭമാണിത്. ചൈന, ജപ്പാൻ, തെക്ക്-കിഴക്കൻ ഏഷ്യ, കിഴക്കൻ ഓസ്ട്രേലിയ, ന്യൂസിലാന്റ്, കൂടാതെ പസഫിക്ക് ദ്വീപുകളിലും ഈ പ്രാണിയെ കണ്ടുവരുന്നു.  ഇവയുടെ ശലഭത്തിനു തവിട്ടുനിറമാണ്. Northern armyworm, Oriental armyworm എന്നീ പേരുകളിലും അറിയപ്പെടുന്നു. 

## കീടാക്രമണം
ജനുവരി മുതൽ ഏപ്രിൽ വരെയുള്ള കാലങ്ങളിലാണ് ഇവയെ കൂടുതലായി കാണാനാകുക. ഈ ശലഭത്തിന് 30-50 മില്ലിമീറ്റർ ചിറകളവ് ഉണ്ടാകും. ശലഭപ്പുഴുവിന്റെ ലാർവ്വകൾ നെല്ല്, ചോളം തുടങ്ങിയ വിളകളെയാണ് ഇവ കൂടുതലായി ആക്രമിക്കുന്നത്.  പാകമായ നെൽക്കതിരുകളുടെ ചുവട്ടില്വച്ച് ഇവ മുറിച്ചുകളയുന്നു. പുഴുവിന്റെ ആക്രമണം കൂടുതലും രാത്രികാലങ്ങളിലാണ്.

## ചിത്രശാല

Image:Mythimna_separata%E3%80%80(catepiller).jpg|ശലഭപ്പുഴു
File:Mythimna_separata.png
File:Mythimna_separata_(ento-csiro-au).jpg


## പുറത്തേയ്ക്കുള്ള കണ്ണികൾ

*Northern armyworm at HortFACT 
*Species info 
*uniprot

## അവലംബം

* ജൈവകീടനിയന്ത്രണം നെൽകൃഷിയിൽ -കേരള കാർഷിക സർവ്വകലാശാല 

വർഗ്ഗം:കീടങ്ങൾ
വർഗ്ഗം:നെല്ലിന്റെ കീടങ്ങൾ
വർഗ്ഗം:നിശാശലഭങ്ങൾ
കതിർപ്പേൻ

നെൽക്കതിരിനെ ബാധിക്കുന്ന ഒരു കീടമാണ് **കതിർപ്പേൻ**. ഇളം പ്രായത്തിലുള്ള കതിരുകളുടെ പോളകളിൽ ഒളിച്ചിരുന്ന് പൂവുകളിൽ നിന്നും നീരൂറ്റിക്കുടിയ്ക്കുന്നതോടെ കതിർ പതിരായി മാറുന്നു. 

## അവലംബം
* http://indiabiodiversity.org/species/show/225031

വർഗ്ഗം:കീടങ്ങൾ
വർഗ്ഗം:നെല്ലിന്റെ കീടങ്ങൾ
നിലവണ്ട്

ഓലചുരുട്ടിപ്പുഴുവിന്റെ പ്രധാന ശത്രുവാണ് **ഒഫിയോണിയ വണ്ട്** അഥവാ **നിലവണ്ട്**. മുൻചിറകിന്റെ മദ്ധ്യഭാഗത്തും തലയിലും കറുത്ത അടയാളമുള്ള ചുവന്ന വണ്ടുകളാണിവ.

വർഗ്ഗം:വണ്ടുകൾ
ആട്ടീരി

മലപ്പുറം ജില്ലയിൽ കോട്ടക്കൽ പട്ടണത്തിനടുത്തായി സ്ഥിതി ചെയ്യുന്ന ഒരു ചെറു ഗ്രാമമാണ്  **ആട്ടീരി**. ജില്ലാ ആസ്ഥാനത്തു നിന്നും ഏകദേശം 14 കി.മീ തെക്കു-പടിഞ്ഞാറ് ദിശയിൽ ഒതുക്കുങ്ങൽ  പഞ്ചായത്തിൽ സ്ഥിതി ചെയ്യുന്നു.
ദി ആർട്ട് ഓഫ് വാർ

ചൈനീസ് യുദ്ധതന്ത്രങ്ങളെപറ്റി പ്രതിപാദിക്കുന്ന ഒരു പുരാതന ഗ്രന്ഥമാണ് സൺ ത്സൂ രചിച്ച **ദി ആർട്ട് ഓഫ് വാർ**. വസന്ത-ശരത് കാലഘട്ടത്തിന്റെ അവസാനം എഴുതപ്പെട്ടതെന്നു കരുതപ്പെടുന്ന, പതിമൂന്ന് അധ്യായങ്ങൾ അടങ്ങിയ ഈ ഗ്രന്ഥത്തിന്റെ അധ്യായങ്ങൾ, അക്കാലത്ത് നിലവിലിരുന്ന വ്യത്യസ്ത യുദ്ധതന്ത്രങ്ങളെക്കുറിച്ചാണ് പ്രതിപാദിക്കുന്നത്.

## പ്രമേയങ്ങൾ
സൺ ത്സൂ യുദ്ധത്തെ കഴിയുന്നതും ഒഴിച്ചുനിർത്തേണ്ട ഒരു തിന്മയായാണ് കണക്കാക്കിയിരുന്നത്. യുദ്ധം പെട്ടെന്ന് തീർപ്പാകുന്ന വിധത്തിലാകണം പോരാടേണ്ടത് (സാമ്പത്തികനഷ്ടം കുറയ്ക്കുവാൻ): "നീണ്ട യുദ്ധങ്ങൾ കൊണ്ട് ഒരു രാജ്യത്തിനും ലാഭം നേടാൻ സാധിച്ചിട്ടില്ല. 100 പോരാട്ടങ്ങളിൽ നിന്ന് 100 വിജയം നേടുന്നത് പുച്ഛിക്കപ്പെടേണ്ടതാണ്. ശത്രുക്കളെ കീഴ്പ്പെടുത്തുന്നതിൽ മുന്നിൽ നിൽക്കുന്നയാൾ ശത്രുക്കളുടെ ഭീഷണി ഉയരുന്നതിനു മുൻപു തന്നെ വിജയിച്ചിരിക്കും." ഈ ഗ്രന്ഥമനുസരിച്ച് കൂട്ടക്കൊലയും ക്രൂരതയും ഒഴിച്ചുനിർത്തേണ്ടതാണ്. ഇത്തരം പെരുമാറ്റങ്ങൾ ചെറുത്തിനിൽപ്പിന് ശക്തി വർദ്ധിപ്പിക്കുകയും യുദ്ധത്തിന്റെ ഗതി തനിക്കനുകൂലമാക്കാൻ ശത്രുവിനെ സഹായിക്കുകയും ചെയ്തേക്കും. വിജയിയെ സംബന്ധിച്ചിടത്തോളം "ശത്രുരാജ്യത്തെ കേടുപാടുകളില്ലാതെ പിടിച്ചടക്കുക എന്നതാണ് ഏറ്റവും നല്ല പദ്ധതി. മറ്റൊരു മാർഗ്ഗവും ലഭ്യമല്ലെങ്കിൽ മാത്രമേ രാജ്യം നശിപ്പിക്കാവൂ."

സൺ ത്സൂ സൈന്യത്തിന്റെ സ്ഥാനത്തിന് വലിയ പ്രാധാന്യം നൽകിയിരുന്നു. ഭൗതിക ലോകത്തെ അവസ്ഥകളും ആ ലോകത്തെ ജനങ്ങളുടെ വിശ്വാസങ്ങളും അനുസരിച്ചുവേണം സൈന്യത്തിന്റെ സ്ഥാനം നിർണ്ണയിക്കാൻ. ഒരു പട്ടികയനുസരിച്ച് പ്രവർത്തിക്കുന്നതല്ല തന്ത്രരൂപീകരണം എന്നാണ് അദ്ദേഹം കരുതിയിരുന്നത്. സാഹചര്യങ്ങൾ മാറുന്നതിനനുസരിച്ച് പ്രവർത്തിക്കുകയാണ് യുദ്ധതന്ത്രമായി ഇദ്ദേഹം കരുതിയിരുന്നത്.

## 13 അദ്ധ്യായങ്ങൾ
*ദി ആർട്ട് ഓഫ് വാർ* എന്ന ഗ്രന്ഥത്തിൽ 13 അദ്ധ്യായങ്ങളാണുള്ളത്. 

## സ്രോതസ്സുകളും തർജ്ജമകളും

* 
* 
* 
* 
* 
* 
* 
* 
* 
* .
* 
* 
* 
* 
* 
* Sun Tzu translated and annotated by Thomas Huynh and the Editors of Sonshi.com (2008). *The Art of War: Spirituality for Conflict*. Skylight Paths Publishing. ISBN 978-1-59473-244-7
* Sun Tzu translated in Hindi by Madhuker Upadhyay (2001). 'Yudhkala'. ISBN 81-7778-041-7
* 

## അവലംബം


## പുറത്തേയ്ക്കുള്ള കണ്ണികൾ

* The Art of War Chinese-English bilingual edition, Chinese Text Project
* 
* ''Art of War'' audio book, public domain solo recording by Moira Fogarty at Internet Archive
*  *The Art of War*, Restored version of Lionel Giles translation: )
* Sun Tzu France French reference website concerning The Art of War
കണ്ണർകാട്

ആലപ്പുഴ ജില്ലയിലെ കഞ്ഞിക്കുഴി ഗ്രാമപഞ്ചായത്തിനും മണ്ണഞ്ചേരി ഗ്രാമ പഞ്ചായത്തിലും ഉൾപ്പെടുന്ന ചെറു ഗ്രാമമാണ് **കണ്ണർകാട്**കൃഷ്ണ പിള്ള സ്മാരകം ഇവിടെ സ്ഥിതി ചെയ്യുന്നു

## ചരിത്രത്തിൽ

ആലപ്പുഴജില്ലയിലെ ചരിത്രപരമായ പ്രാധാന്യമുൾക്കൊള്ളുന്ന പ്രദേശമാണിത്. പുന്നപ്ര വയലാർ സ്വാതന്ത്ര്യ സമരത്തിലെ പ്രധാന കേന്ദ്രങ്ങളിലൊന്നായിരുന്ന മരാരിക്കുളത്ത് നടന്ന സമരത്തിന്റെ സന്നദ്ധ ഭടന്മാർക്കുള്ള പരിശീലന ക്യാമ്പ് നടന്നത് ഇവിടെയായിരുന്നു. കേരളത്തിലെ കമ്മ്യൂണിസ്റ്റ് പ്രസ്ഥാനത്തിന്റെ സ്ഥാപകനായ പി. കൃഷ്ണപിള്ള കണ്ണർകാട് പ്രദേശത്തെ ചെല്ലിക്കണ്ടത്തിൽ വീട്ടിൽ ഒളിവിലിരിക്കുന്നതിനിടയിലാണ് പാമ്പുകടിയേറ്റ് മരിക്കുന്നത്.

കഞ്ഞിക്കുഴി, കാവുങ്കൽ, മുഹമ്മ,  തുടങ്ങിയവ  കണ്ണർകാടിന്റെ സമീപ പ്രദേശങ്ങളാണ്. ചൊരിമണൽ പ്രദേശമായ ഇവിടുത്തെ  ജനങ്ങൾ പ്രധാനമായും കയർ - കാർഷിക മേഖലകളിൽ പണിയെടുക്കുന്നു. പി. കൃഷ്ണപിള്ളയുടെ നേതൃത്വത്തിൽ സ്ഥാപിതമായ കണ്ണർകാട് ദേശാഭിമാനി വായനശാല ഇവിടുത്തെ പ്രധാന സ്ഥാപനമാണ്. ഈ പ്രദേശത്തെ പ്രധാന കേന്ദ്രങ്ങളിലൊന്ന് മംഗളപുരം ചന്തയാണ്.

## അവലംബം


## പുറത്തേക്കുള്ള കണ്ണികൾ
വധശിക്ഷ ജിബ്രാൾട്ടറിൽ

വധശിക്ഷ നിയമം മൂലം നിർത്തലാക്കപ്പെട്ട രാജ്യമാണ് ജിബ്രാൾട്ടർ. പത്തൊൻപതാം നൂറ്റാണ്ടിൽ പരസ്യമായായിരുന്നു ഈ ശിക്ഷ നടപ്പാക്കപ്പെട്ടിരുന്നത്. 1864 വരെ ഇത് തുടർന്നു. 1852-ലായിരുന്നു അവസാന വധശിക്ഷ വിധിക്കപ്പെട്ടത്. ബ്രിട്ടീഷ് നിയമത്തിൻ കീഴിൽ വധശിക്ഷ 1965-ൽ നിർത്തലാക്കപ്പെടും എന്ന സ്ഥിതിയിലെത്തിയിരുന്നു.  ബ്രിട്ടന്റെ മറ്റ് അധിനിവേശപ്രദേശങ്ങൾക്കൊപ്പം 2002-ൽ വധശിക്ഷ എടുത്തുകളയപ്പെട്ടു. 

## ചരിത്രം
1816-ൽ അൽമേഡ ഗാർഡൻസ് സ്ഥാപിക്കുന്നതുവരെ ഇവിടെയുണ്ടായിരുന്ന ഗ്രാന്റ് പരേഡ് എന്ന മൈതാനത്തായിരുന്നു വധശിക്ഷകൾ നടപ്പാക്കപ്പെട്ടിരുന്നത്.  പത്തൊൻപതാം നൂറ്റാണ്ടിൽ ഗ്രാന്റ് കേസ്മെന്റ്സ് സ്ക്വയറിൽ പരസ്യ തൂക്കിക്കൊല്ലലുകൾ നടന്നിരുന്നു. 1864-ലാണ് ഇത്തരത്തിൽ അവസാനത്തെ തൂക്കിക്കൊല്ലൽ നടന്നത്.

1931 ജൂലൈ 3-ന് കൊലപാതകക്കുറ്റത്തിന് ഏർണസ്റ്റ് ഓപിസ്സോ എന്നയാളെ തൂക്കിക്കൊന്നതാണ് ജിബ്രാൾട്ടറിലെ അവസാന സിവിലിയൻ വധശിക്ഷ. 1896-നു ശേഷം ജിബ്രാൾട്ടറിൽ നടന്ന അവസാന വധശിക്ഷയായിരുന്നു ഇത്. 

### രണ്ടാം ലോകമഹായുദ്ധം

ജർമൻ രഹസ്യാന്യോഷണവിഭാഗത്തിനു വേണ്ടി ജോലി ചെയ്തിരുന്ന രണ്ട് സ്പെയിൻ കാരെ 1944 ജനുവരി 11-ന് തൂക്കിക്കൊല്ലുകയുണ്ടായി.  ആൽബർട്ട് പിയറെപോയിന്റ് എന്ന ബ്രിട്ടീഷുകാരനായ ആരാച്ചാർ ഇതിനായി ഒളിവിൽ ജിബ്രാൾട്ടറിലെത്തുകയായിരുന്നു. 

## യുദ്ധശേഷം
1965 നവംബർ 8-ന് വധശിക്ഷ നിർത്തലാക്കാനുള്ള ശ്രമങ്ങൾ ഫലപ്രാപ്തിക്കടുത്തെത്തിയതാണ്.  എങ്കിലും ഇതു സംബന്ധിച്ച നിയമവ്യവസ്ഥ നിലവിൽ വന്നില്ല. ജിബ്രാൾട്ടറിൽ അവസാനം വധശിക്ഷ വിധിക്കപ്പെട്ടത് 1952-ലാണ്. 

## ഇരുപത്തൊന്നാം നൂറ്റാണ്ട്
2001-ൽ കടൽക്കൊള്ള എന്ന കുറ്റത്തിന് ജിബ്രാൾട്ടറിൽ വധശിക്ഷ നിലവിലുണ്ടായിരുന്നു.  2002-ൽ മറ്റ് ബ്രിട്ടീഷ് അധിനിവേശപ്രദേശങ്ങൾക്കൊപ്പം വധശിക്ഷ പൂർണ്ണമായി നിർത്തലാക്കപ്പെട്ടു. 

## അവലംബം

## പുറത്തേയ്ക്കു‌ള്ള കണ്ണികൾ
* 7 Days interview with Tito Vallejo about the history of capital punishment in Gibraltar 

വർഗ്ഗം:വധശിക്ഷ - വിവിധ രാജ്യങ്ങളിൽ
ജിബ്രാൾട്ടർ